ڤەندالیزم و رەفتاری تێکدەرانە\n06:59 - 16/06/2020\nڤەندالیزم و رەفتاری تێکدەرانە\nژیان لەکۆمەڵگادا پێویستی بە هەڵسوکەوتی کۆمەڵایەتی ویاساوسنوورە کۆمەڵایەتییەکان هەیە. ئەم یاساو ڕێسایانەش لە سەر بنەمای بەها کۆمەڵایەتییەکان پێکدێت و پاراستن و لەبەرچاو گرتنیان کۆمەڵگا جوانتر نیشان دەداو رێکوپێکی پێدەبەخشێت. لەراستیدا بیرمەندانی زانستی کۆمەڵایەتی و ئەوانەی توێژینەوە لە رەفتاری مرۆڤ دەکەن، ئەو یاساو رێسایانە وەک پێوەرێکی چەسپاو چاو لێدەکەن بۆ هەڵسەنگاندنی رەفتاری باش و پەسەند.\nکەوابوو یاسا کۆمەڵایەتییەکان ئەوە بۆ ئەندامانی کۆمەڵگە روون دەکاتەوە کە لەهەر پێگەیەکی جڤاکیدا دەبێت چ جۆر رەفتارێک ئەنجام بدەن و لە چ جۆرە رەفتارێک خۆ ببوێرن، بۆ ئەوەی سامان و رێکوپێکی بە کۆمەڵگا ببەخشن. بەم حاڵەش، گەلێک هۆکاری جۆراوجۆر لەکۆمەڵگا دەست بە دەست یەکەوە دەدەن و دەبنە هۆی روودانی تاوان و دیاردەو درمی دزێوی کۆمەڵایەتی و ڤەندالیزم یەکێک لەو رەفتارە لادەرانەیە کە لەمڕۆدا یەخەی کۆمەڵگاکانی گرتووە.\nهەموومان کەسی وامان پێ شکدێت یان کردەی کەسی وامان دیوە کە بێ گوێدان بە یاساو بەها کۆمەڵایەتییەکان و بێ لەبەر چاوگرتنی مافی کەسانی دیکە، لەڕێگای خراپکردن و تێکدانی کەلوپەل و موڵکی گشتییەوە دەیەوێت هەڵچوونی تووڕەیی ناخی خۆی دامرکێنێت و شێواوی دەروونی خۆی بخاتەڕوو. ئایا ئەم رەفتارە جۆرێک نەخۆشییە یان دەربڕی شێواوی و تووڕەیی پەنگخواردووی کەسانێک کە نازانن چۆن خۆ لە دەست خدوەو هەستی نەرێنی خۆیان رزگار بکەن؟\nهەرچۆن بێت، شارەکان بەستێنێکی لەبارن بۆ روودانی تاوانی جۆراوجۆرو لەناویاندا، ڤەندالیزم لە ریزی ئەو رەفتارە تێکدەرانەو خراپەکاریانەدایە کە بە سیمای شارەکانەوە دیارەو لەهەموو شارەکان و بەتایبەت لەشارە گەورەکاندا رۆژانە ئەنجامی ئەو رەفتارە ناپەسەندو دزێوە دەبینرێت کە بکەرانی، بە ئەنقەست شانیان بۆ تێکدان و لەناوبردنی جوانییەکان و هەموو ئەو شتانەی کە بە موڵکی گشتی دادەنرێت شل کردووە.ساڵانە بەهۆی ئەم رەفتارە تێکدەرانەیەوە بەملیار دۆلار زیان بە شارەبچووک و گەورەکانی جیهان دەگات، هەرچەند تا ئێستا هیج ئامارێکی دروست لەبارەی زەرەرو زیانەکانی ئەم کردارە چەوتە لەشارە کانی هەرێمی کوردستان لەبەردەستدا نیە، بەڵام بەدڵنیاییەوە زیانێکی بەرچاوی لێدەکەوێت.\nتێکدانی شوێنەگشتییەکان و خراپکردنی کەلوپەلی گشتی و ئەو زەرەرو زیانانەی کەبەم هۆیەوە لەکۆمەڵگای شارەکان دەدرێت، هەم شارەوانی و دەزگا خزمەتگوزارییەکان لە پاراستنی سیمای شارو خزمەتگوزاریدا تووشی گرفت دەکاو هەم نینۆکی ناخۆشی دەخاتە ناخی خەڵک و لە پێداویستی و هەبوونی سیمای شارێکی جوان بێ بەشیان دەکات. جیالەمانە، لایەنی دیکەی ئەم دیاردە دزێوە، ئەو زیانە ئابوورییە بەرچاوەیە کە ساڵانە دەدرێت بە کۆڵ شارەوانی و دەزگاو دامەزراوەکانی دیکەداو دەبێت قەرەبوو و تێچووی ئەم زیانانەش لە باج و سامانی گشتی دابین بکرێت.\nپێشینەو پێناسەی ڤەندالیزم\nڤەندالیزم (Vandalism) لە وشەی ڤەنداڵ (Vandal)ەوە هاتووەو ڤەنداڵ ناوی گەلیک بووە لە گەلانی جێرمەن- سلۆڤیک کە لەسەدەی پێنجەمی زایینیدا لەناوچەیەکی نێوان دوو رووباری ئۆدێرو ویستۆڵدا ژیاون. ئەوان لە ناوەڕاستەکانی ئەم سەدەیەدا هێرش دەکەنە سەر ئیتالیاو ئیمپراتۆریەتی رۆمی رۆژئاوا دەرووخێنن و شارەکان تاڵان دەکەن و پەیکەرەکان دەشکێنن و پەرتووکەکان دەسووتێنن و ئاگر لەبیناکان بەردەدەن. ڤەنداڵەکان پەلاماری هەر ناوچەو شارێکیان دەدا، ئەوەی بیانتوانیبا بیبەن دەیان بردو ئەوەی نەدەبرا، لەناویان دەبرد. مێژوو دەڵێت ئەوان خەڵکانێکی توندو تیژو شەرخواز بوون، کە بەردەوام کۆمەڵگاکانی چواردەوری خۆیان هەراسان کردبوو. سیفەتی شەڕئەنگێزی و رەفتاری پەلاماردەرانەو تێکدەرانەی گەلی ڤەنداڵ بووەتە هۆی ئەوەی کە ئەو رەفتارە توندو تیژو بە ئەنقەستانەی کە بە مەبەستی تێکدانی موڵکی گشتی و دوژمنی لەگەل زانست و پیشەسازی و شارستانیەتەکاندا روودەدات بە ڤەندالیزم ناو ببرێت. بەڵام وەک دەڵین: جیاوازی ''ڤەنداڵەکانی کۆن'' لەگەل ''ڤەنداڵە نوییەکان'' لەوەدایە کە ئەوان لەپەلاماری وەحشیانەیاندا شتانێکیان تێکدەشکاندو لەناو دەبرد کە بەرهەم و دەسڕەنجی خۆیان و کۆمەڵگای خۆیان نەبوو، بەڵام ئەمانەی ئەمڕۆ شوێنانێک ناشیرین دەکەن و کەلوپەلێک کەلەلا دەکەن کە کۆمەڵگاکەی خۆیان دروستی کردوە.\nدیاردەی ڤەندالیزم بە گشتی بەهەر جۆرە تێکدان وخراپکردنێکی بە ئەنقەستی میرات و موڵکی گشتی، بەرهەمی هونەری و شوێنی گشتی و ...هتد دەوترێت کە تێکدەران بە شێوەی تاکەکەسی یان بە کۆمەڵ و بەمەبەست و بێ مەبەست ئەنجامی دەدەن.\nبەشێک لەتوێژەران، ئەم دیاردە بەرچاوەی دونیای سەردەم، بە پەرچەکردارێکی دوژمنکارانەو تۆڵەسەندنەوەیەک دەزانن بەرامبەر بە ستەمکاری، سەپاندن، دەستدرێژی، پەراوێزخستن، گوشاری جۆراوجۆر، شکست ونادادپەروەری و ...هتد. بەشێکی تر لەسەر ئەو بڕوایەن کە ئەم دیاردەیە جۆرێک نەخۆشییەو کەسی تێکدەر پێی خۆشە بە ویست و حەزو ئاگایی خۆی کەلوپەل و میرات و موڵکی گشتی تێکبدات. زۆربەی توێژەران، ڤەندالیزم وەک تاوانێکی بچووک و لە جۆری خراپەکارییەکانی گەنجان ئەژمار دەکەن.\nڤەندالیزم وەک دیاردەیەکی جڤاکی، بەگشتی وەک نەگونجان و ناسازگاری گەنجان لەگەل ژینگەی کۆمەڵایەتییاندا لێکدەدرێتەوە. خاڵی هاوبەشی هەموو پێناسەکانی ئەم وێرانخوازییە ئەوەیە کە ئەم دیاردەیە دەرئەنجامی خراپ و نەرێنی بۆ کۆمەڵگا هەیەو لە هەموو کەلتوورەکاندا بە رەفتارێکی خراپ و ناپەسەند دادەنرێت و ئەم سەرزەنشت کردنەش تا ئەو ئاستەیە کە هەندێ لە خاوەنڕایان، تێکدەران بە دوژمنانی ئاشکرای کۆمەڵگاو کردارەکانیان بە رەفتارێکی بی باکانە دادەنێن و بە پیویستی دەزانن کە دەوڵەتەکان لەرێگای یاساوە بەرامبەر بەم دیاردە تێکدەرانەیە بێ دەنگ نەبن.\nئەم دیاردەیە لەشارەکان و بەتایبەت لەشارەگەورەکاندا زیاتر دەبینرێت کە هەندێ کەس بە ئەنقەست و لە رووی زانین و ئاگاییەوە ئەو شوێنانەی کە بە موڵکی گشتی دادەنرێن ناشیرین دەکەن و ئەو کەرەستەو کەلوپەل و بەرهەمانەی دەشکێنن کە تایبەتن بە گشت کۆمەڵگاو ئەم رەفتارەش ئەوە نیشان دەدات کە هەندێ کەس یاساو رێسا کەلتووری و جڤاکییەکانی کۆمەڵگایان وەک پێویست قەبووڵ نەکردوە. لەم بارەوە پڕۆفیسۆر ''گابریەل مووزێر'' مامۆستای دەروونناسیی کۆمەڵایەتی زانکۆی ''رێنێ دێکارت''ی فەرەنسا دەڵێت: '' تێکدەران لە کرداری خۆیاندا ئەوەیان بە زەقی نیشان داوە کە ستەم و نادادپەروەری دوو هاندەری گرنگن بۆ خراپەکاری و کرداری تێکدەرانەیان''.\nهەروەک پێشتر ئاماژەی پێکرا، تێکدەرەکان بە دوو شێوەی تاکەکەسی و بەکۆمەڵ هەوڵی ناشیرین کردن و لەناوبردنی کەلوپەل و موڵکی گشتی دەدەن. لەجۆری یەکەمدا کردەی تێکدەرانە بە زۆری بێ پلان وبێ مەبەست ئەنجام دەدرێت، بەڵام لە ڤەندالیزمی بەکۆمەڵدا، تێکدەرەکان بە پێی بەرنامەو ئامانجێکی دیاریکراو کردەوەکەیان جێبەجێ دەکەن.\nهەرچەند ڤەندالیزمی بەکۆمەڵ گەورەترو بەرچاوتر دەردەکەوێت، بەڵام لەراستیدا زیانە ئابووری و جڤاکییەکانی ئەو کردە تێکدەرانەی کە تاکەکەس ئەنجامی دەدات زۆر بەرین ترو قووڵترە.\nتێکدەرەکان دەست لە هیچ شوێن وکەلوپەلێکی گشتی ناپارێزن، بەڵام کارەکانیان بەزۆری ئەم نموونانە دەگرێتەوە: خراپکردن و شێواندنی وێنەکان و پەیکەرەکانی شوێنە هونەرییەکان، ئاسەوارە مێژووییەکان چ لە مۆزەخانە بێت یان شوێنی تر، ئەو پەیکەرانەی کە لە باخچەو پارک وشوێنە گشتییەکان دادەنرێن، کورسییەکان و شوێنەکانی دانیشتن لە پارک و شوێنە گشتییەکان،\nسەوزاییەکانی مەیدانەکان و فلکەو پارکەکان، شکاندن و خراپکردنی کەلوپەلی قوتابخانەکان، هۆتێل و چێشخانەکان، شکاندنی گلۆپەکانی پارکەکان و ژێرپردو کەنارشەقامەکان، دڕاندن و شکاندنی کورسییەکانی سینەماو پاس و فڕۆکەو یاریگاکان، شکاندن و سووتاندنی سەتڵەکانی زبڵ وخاشاک، هەڵکۆڵین و نووسین لەسەر درەختەکانی پارکەکان و بەرزکەرەوەی بیناکان، دڕاندن و خەت کێشانی پەرتووکەکانی پەرتووکخانە گشتییەکان، ئاگرتێبەردانی دارستانەکان و مەخزەنە گشتییەکان، نووسین لەسەر دیواری ماڵان و یاریگاو مەلەوانگەو سەرئاوو شوێنە گشتییەکان، شکانی شووشەی بینا چۆڵەکان وتێکدانی تابلۆی رێنماییەکانی هاتوچۆی کەنار جادەکان و ڤەندالیزمی ئینتەرنێتی و هێرش بۆسەر ماڵپەڕەکان و ...هتد.\nتێکدەرەکان سەربە چینێکی دیاریکراوی کۆمەڵگا نین و لە ناوچەیەکی دیاریکراوی کۆمەڵگاو شوێنێکی تایبەتی لەشارەکان نین و تەنیا لە بەشێکی دیاریکراوی شارەکاندا خراپەکاری ناکەن و کەسی خراپەکاریش بۆ ئەنجامدانی کردەوەی ناشیرین و نائاسایی و نایاسایی خۆی هیچ شوێن و وەختێک ناناسێت.\nهەڵبەت دیاردەی کۆچکردن و حاشیەنشینی و بوونی هەندێ کەلتوورو خدوەی تایبەت لە بەشێکی دیاریکراوی شاردا، دەتوانێت هۆکاری سەرهەڵدانی کردەوەی تێکدەرانە بیت.\nئەم دیاردە دزێوەی کۆمەڵگا کە بەپێچەوانەی رەفتاری شارنشینی دادەنرێت، بە زۆری لە ناو مێرمنداڵان و گەنجاندا دەبینرێت، کەسانێک کە لە بوارە جۆراوجۆرەکانی وەک خوێندن، ئابووری، پێشە، خێزان و ...دا شکستیان خواردووەو، خاوەن کەسایەتییەکی تووڕەو شەڕانین و کەسانێکی دەمدەمی میزاج، تۆڵەسێن، نائارام، گۆشەگیرو نائومێدن.\nتوێژینەوەکان و ئامارەکان باس لەوە دەکەن کە رێژەی تەمەنی تێکدەران لە ١٠ ساڵ بۆ ٢٥ ساڵدایەو لەو نیوەشدا رێژەی کوڕان زیاترە لە کچان و ئەم دیاردەیەش پەیوەندییەکی پێچەوانەی لەگەل ئاستی خوێندندا هەیەو بە زۆری لەناو ئەو کەسانەیدا دەبینرێت کە لەڕووی خوێندن و خێزانییەوە لە ئاستێکی نزمدان.\nدیاردەی تێکدەرانە بەزۆری لەشارەکاندا دەبینرێت، چوونکە لەشارەکاندا ژمارەی دانیشتوان و فرەچەشنی زیاترە و جیاوازییە کەلتووری، سیاسی، ئابووری و جڤاکییەکان بەرچاوترەو ئەم هۆکارانەش گوشاری دەروونی زیاتر بۆسەر تاکەکان دروست دەکەن.\nسەرەکی ترین بنەمای دەروونی لە تێکدەرەکاندا شەڕاشۆییە، شەڕاشۆیی یەکێک لە میکانیزمەکانی بەرهەڵستکاری دەروونییە بۆ بەدەست هێنانی ئارامی وزاڵبوون بەسەر ژێنگەدا.\nتوێژەرانی بوارەکانی کۆمەڵناسی، دەروونی وپەروەردەیی لەئەنجامی توێژینەوەکانیاندا بەو راستیانە گەیشتوون کە ڤەندالیزم بەزۆری هۆکاری ژینگەیی هەیەو لەهەلومەرجە ژینگەییەکانەوە سەرچاوە دەگرێت. هەروەها مێرمنداڵان و گەنجان گومان لێکراوانی سەرەکی ئەمجۆرە رەفتارە تێکدەرانەیەن و لەشارەکان هەلومەرجە جیاوازەکانی وەک ئاستی داهات، پێداویستییەکانی ژیان، بێ بەشی، جیاوازی چینایەتی و بوونی بەستێنی لەبارو...هتد یارمەتی سەرهەڵدانی ئەم خراپەکارییە دەدەن. بەگشتی هۆکاری سەرهەڵدان وروودانی ئەم کردەوە تێکدەرانەیە کۆمەڵیک هەلومەرجی لێک ئاڵاوی کەلتووری و جڤاکییە. لێرەدا ئاماژە بەهەندێک لەو هۆکارانە دەکەین کە دەورو کاریگەری پڕ رەنگتریان لەسەر ئەم کردارە هەیە.\nأ - ئەوهۆکارانەی کە پەیوەندییان بەتاکەوە هەیە\nهۆکارەکانی ڤەندالیزم هەرچی بێت، لەکۆتاییدا بەزۆری لەدەروونێکی نائارام و ناخێکی شێواوەوە دروست دەبێت. دەرخستنی ئەم ناخ شێواوییەی تاک بە توندوتیژی و تووڕەیی بێت یان بە شەڕاشۆیی و لەسنوور لادانی بەکۆمەڵ، تێکدان و شێواندنی لێدەکەوێتەوە. یانێ ئەم کردارە دەربڕینی ناڕەزایەتی تێکەڵ بە هەڵڕشتنی شێواوی ناخی تێکدەرەکانە بەرامبەر بەو شتەی کە بەدەستیان نەهێناوە یان پێی نەگەشتوون. بەڵام لێرەدا رق و شێواوی دڵیان بەسەر هەندێ شوێن وشتدا دەڕژێنن. بەقسەی فرۆید دامرکاندنی کوڵی دڵ بە خراپەکاری و تێکدان زادەی حەزو ئینتیمای مرۆڤە بۆ مەرگ و لەم حەزەدا تاکەکان زیاتر کەیفیان بە توندو تیژییە. ئەم هەستە هەندێ جار لە منداڵانیشدا دەبینرێت، ئەوکاتەی کە کەرەستەکانی یارییان دەشکێنن. راستە ئەم دوو کردارە لێک جیان و منداڵان بێ بیرلێکردنەوە تووڕەیی خۆیان بەسەر کەرەستەکانیاندا دەڕژێنن، بەڵام دەبێت خێزانەکان گوێ لەم زەنگە وشیارکەرەوەیە بگرن، چوونکە کردەوەی تێکدانیش جۆرێک حەزە لە شکاندن و خاڵی کردنی تووڕەیی ناخێکی شیواو بەسەر کەرەستەو شوێنە گشتییەکاندا.\nهۆکارێکی دیکە، کە پەیوەندی بە تاکەوە هەیە، خۆنیشاندانی تاکەکانە لەبەرچاو دۆستان و هاوڕێیاندا، بۆنموونە جام و شووشەی وێستگەکانی پاسەکان دەشکێنن بۆ ئەوەی هێزو ئازایەتی خۆیان نیشانی هاوتەمەنەکانی خۆیان بدەن و خەڵک سەیریان بکات.\nب- ئەو هۆکارانەی کە پەیوەندییان بە بنەماڵەوە هەیە\nبنەماڵە شوێنی پەروەردەکردنی کەسایەتی تاکەو هەر جۆرە بێ سەرەو بەرەییەک لەم پێکهاتەیەدا دەتوانێت هۆکار بێت بۆ پەروەردەکردنی کەسایەتییەکی خراپەکارو لادەر. بۆنموونە لێکهەڵوەشانی خێزانەکان، مردنی بەخێوکەر، هەبوونی نەخۆشی جەستەیی و دەروونی لە بەخێوکاراندا، نەبوونی سۆزو خۆشەویستی پێویست لەناو ئەندامانی خێزاندا دەتوانێت ببێتە هۆی ناڕێکوپێکی وشپرزەییلەبنەماڵەداو بەستێنێک بێت بۆ کاری تێکدەرانەو خراپەکاری. بەپێی توێژینەوەکان بوونی گرفت و شپرزەیی لەبنەماڵەداو لەبەرچاو نەگرتنی بەهاکانی بنەماڵە دەتوانێت هۆکارێک بێت بۆ دیاردەی ڤەندالیزم.\nسزای قورس دەتوانێت هۆکارێکی دیکەی ڤەندالیزم بێت، ئەگەر بنەماڵەکان سزای منداڵەکانیان بدەن و لەبەرامبەریاندا زۆر توندو وشک بجووڵێنەوە، ئەوا دەبنە هۆی ئەوەی کە گەنجان لەخێزانەکان داببڕێن و لەبواری هەست و سۆزو دابینکردنی پێداویستیدا تووشی گرفت بن و ئەمانەش رەنگە پاڵنەر بێت بۆ کاردانەوەی توندوتیژ یان تێکەڵ بوونیان لەگەل خراپەکاران.\nهەروەها ئەگەر بنەماڵەکان زێدەرۆیی بکەن لە پێڕاگەیشتن بە منداڵەکانیانداو وەک دەڵێن بە نازێکی لەرادەبەدەر پەروەردەیان بکەن، ئەوا ئەگەری زۆرە کە منداڵەکە بە شێوەیەکی سروشتی گەشە نەکاو کەسایەتییەکی متمانە بەخۆی لێ پەیدا نەبێت. ئەگەر منداڵ بەمجۆرە پەروەردە بکرێت و هیچ جۆرە سنوورو بەربەستێک نەناسێت، ئیتر توانای روو بەڕوو بوونەوەی لەگەل گرفت و هەلو مەرجە جیاوازەکانی ژیاندا نابێت و زۆرجار تووشی شکست و گرفتی دەروونی و کۆمەڵایەتی دەبێتەوەو ئەم گرفت و لاوازیانەش دەتوانێت بەستێن بێت بۆ کاردانەوەی توندو تیژو خراپەکاری.\nبنەماڵەکان دەبێت توانایی منداڵەکانیان بناسن و چاوەڕوانییەکانیان لە ئاستی تواناییەکانی ئەواندا بێت، چوون چاوەڕوانی نابەجێ و نەشیاو دەتوانێت دابڕانی منداڵەکانی لێبکەوێتەوەو گرفت بۆ پەیوەندی خێزانی دروست بکاو ئەمانەش ببنە هۆکار بۆ کردەوەی توندو تیژانەو روو لە خراپەکاریکردنی منداڵان.\nهەموو کۆمەڵگاو خێزانێک بۆ ئەوەی پێشبکەوێت، پێویستی بە رێکوپێکی و یاسا هەیە، بەڵام ئەگەر ئەم یاساو دەبێت و نابێتانە لەتواناو تاقەتی ئەندامانی خێزاندا نەبێت و زۆر سەخت بێت و زێدەڕۆیی تیا بکرێت، ئەوا کاریگەریی خراپ لەسەر منداڵان و پەیوەندی نێوان ئەندامانی خێزان دادەنێت و رەنگە بێ بەشی و بێ هیوای منداڵەکانی لێبکەوێتەوە. کەش و هەوای هەڕەشەو ترس ئاسایش لەمنداڵەکان زەوت دەکاو دەبێتە هۆی ساردو سڕی لەخێزانداو رەنگە تەنانەت بنەماڵەکەش بەرەو لێکهەڵوەشان ببات.\nهەڵبەت بە پێچەوانەش ئەگەر هیچ یاساو رێسایەک لە خێزاندا نەبێت و منداڵەکان بەتەواوی رەهابن وهیچ سنوورێک نەناسن، ئەوا لەم بنەماڵەیەدا تاکێکی یاخی پەروەردە دەبێت کە رێگە بەخۆی دەدات دەست درێژی بکاتە سەر ماف و بەرژەوەندییەکانی کەسانی ترو ئازاریان بدات.\nج- هۆکارە کۆمەڵایەتییەکان\nتوێژەران پێیان وایە خراپەکاری کاتێک روو دەدات کە پەیوەندی تاک لەگەل کۆمەڵگەدا لاوازو سست یان بچڕاو بێت و لەبەرامبەردا، پەیوەندی باش و بەهێزی تاک لەگەل کۆمەڵگەو ناوەندە کۆمەڵایەتییەکاندا دەتوانێت پێشگیری لە خراپەکاری بکات. چوون بە ڕای توێژەران بێ سەرەو بەرەیی کۆمەڵایەتی گرنگترین بەستێنی دروست بوونی ڤەندالیزمە. واتا کەسانێک پەیوەندی و یەکگرتووییان لە گەل کۆمەڵگەدا نیەو بەهەر هۆیەک، پەراوێزکەوتوون یان خۆیان وا هەست دەکەن، تووڕەیی و رقی دڵی خۆیان بەسەر ماڵ و موڵکی گشتیدا دەڕژێنن. بەڵام چی ئەم هەستە لای تاک دروست دەکات یان پەیوەندییەکەی لەگەل کۆمەڵگە لاواز دەکات؟\nجیاوازی چینایەتی، واتا بوونی کەلێن لە نێوان چینەکانی کۆمەڵگا، نادادپەروەری کۆمەڵایەتی دەگوازێتەوە بۆ ناو کۆمەڵگەو دژایەتی کۆمەڵایەتی لیدەکەوێتەوەو بە هۆکاری ڤەندالیزم دادەنرێت. کاتێک شارەکان دابەش دەبن بەسەر چەمکەکانی وەک باڵاشارو خوارشار، گەڕەکی دەوڵەمەندان و هەژاران یان باسی حاشیەنشینی دەکرێت، مانای ئەوەیە کە هاووڵاتیان وەک یەک لە خزمەتگوزاری و پێداویستییەکان بەهرەمەند نین، ئەم جیاوازی و نادادپەروەریەش دەتوانێت سەرچاوەی رەفتاری دوژمنکارانەو کردەوەی تێکدەرانە بێت.\nبەپێی توێژینەوەکان، پەروەردەی کۆمەڵایەتی پەیوەندی بە دیاردەی ڤەندالیزمەوە هەیە. ئەو سیستەمە پەروەردەیەی کە لەهەر کۆمەڵگایەکدا هەیە، بەرهەمی کردارو ئەخلاق و مێژوو و یاساکانەو لاوازی و بێ بڕشتی ئەم سیستەمەش بەگەورەترین عەیب و کەموکورتی ئەو کۆمەڵگایە دادەنرێت کە هەم سیمای ئەمڕۆی کۆمەڵگاکە خەوشدار دەکات و هەم سایەی بەسەر سبەی کۆمەڵگاشەوە دەمێنێت و بەمجۆرە ژیانی کۆمەڵایەتی تاکەکان لەمەترسی دەخات. مانای ئەم قسەیە ئەوەیە کە شارەکان دەبێت شوێنی پەروەردەی کۆمەڵایەتی بن و تاکەکان بتوانن لەودا فێری کارامەییە کۆمەڵایەتییەکان بن. بێ بایەخ زانینی موڵک و بەرژەوەندی گشتی لەشارەکاندا بە گرنگترین زیان و لێکەوتەی لاوازی پەروەردەی کۆمەڵایەتی دادەنرێت.\nهۆکارێکی دیکە کە پاڵ بەتاکەوە دەنێت بەرامبەر بە موڵکی گشتی کردەوەیەکی تێکدەرانە ئەنجام بدات، ئەوەیە کە تاک لەکۆمەڵگا هەست بە غەریبی بکات، یانێ پێکهاتەکانی کۆمەڵگە هەلومەرجێکیان پێکهێنابێت کە لەودا مرۆڤ نەتوانێت لەنێوان رەفتاری خۆی و ئەو پاداشتەی کە کۆمەڵگە پێی دەدات پەیوەندی دابمەزرێنێت.\nدەوری راگەیەنەکان، ناوەندە کەلتووری و پەروەردەییەکانی وەک قوتابخانەکان و زانکۆکان لە کۆمەڵایەتی کردنی مندالان و گەنجان و رێگری کردن لە ڤەندالیزم و دیاردە کۆمەڵایەتییەکانی دیکەدا بۆ هەموو کەس روونە. بۆنموونە پەیوەندییەکی راستەوخۆو مانادار لەنێوان کەڵک وەرگرتن لە راگەیەنە گشتییەکان و ڤەندالیزمدا هەیە. '' ساتێرلەند'' ی کۆمەڵناس پێی وایە، راگەیەنەکان هەندێ هۆکارن بۆ فێربوونی هەندێ رەفتاری خراپەکارانەی وەک توندو تیژی، ئاژاوەنانەوەو شەڕاشۆیی. یان رەنگە راگەیەنەکان لەرێگای فیلمەکانەوە هونەری نوێی ئازار گەیاندن بەکەسانی تر و هێرش بۆسەر بەرژەوەندییەکانیان فێری منداڵان بکەن. یان رەنگە بەهۆی نیشاندانی توندو تیژی و کردەوەی تێکدەرانە، ئیتر هەستیاری بینەران و بەتایبەت گەنجان بەرامبەر بە توندو تیژی و کردەی تێکدەرانەو دەرئەنجامە زیانبارەکانیان کەم ببێتەوە.\nباج و خزمەتگوزاری: لەراستیدا دەبێت لەنێوان ئەم دوو هۆکارەدا پەیوەندییەکی مانادار هەبێت، هەروەک چۆن لە نێوان ئەم هۆکارانەو دیاردە کۆمەڵایەتییەکانی وەک ڤەندالیزمدا پەیوەندی هەیە. ئەگەر خزمەتگوزارییەکان لە باجی هاووڵاتیان دابین بکرێت و باج بۆ خزمەتگوزاری خەڵک و خزمەتی کەرەستەو شوێنە گشتییەکان بێت، خەڵکیش زیاتر دەیپارێزێت، بەڵام رەنگە تێگەیشتنی دیکەش لە چەمکی باج و خزمەتگوزاری هەبێت، بۆنموونە کەسانێک بڵێن ئێمە باج دەدەین و خزمەتگوزاری وەک پێویست نیەو ئەمەش بەدگومانی و بێ متمانەیی و سەرئەنجام کردوەی نەشیاوی ناشیرین کردنی شوێنی گشتی و شکاندنی کەلوپەلی گشتی لێبکەوێتەوە.\nچی بکرێت لەبەرامبەر دیاردەی تێکدەرانەی ڤەنالیزمدا؟\n٭ لێکۆڵینەوەو خستنەڕووی زیانی ساڵانەی ڤەندالیزم لەلایەن شارەوانی و دەزگا زیان لێکەوتووەکانی دیکە بۆ ڕای گشتی.\n٭گرنگیدان بە توێژینەوەو راوێژکاری لە قوتابخانەکاندا بۆ راوێژکردن لەگەل قوتابیانی تێکدەرو چارەسەر کردنیان.\n٭ گرنگیدان بە پەروەردە، کەلتوورسازی وتایبەتمەندی ژیانی شارنشینی و بردنەسەرەوەی وشیاری گشتی لەبارەی ئەم دیاردەیەوە.\n٭هەوڵدان بۆ کەمکردنەوەی دیاردەی قەیران خوڵقێنی نادادپەروەری و لەبەرچاو گرتنی دادپەروەری لە تەرخانکردنی بوودجە بۆ هەموو گەڕەکەکانی شارو ئاوڕدانەوە لە خزمەتگوزاری گەڕەکە هەژار نشینەکان و قەراخ شارەکان و باشتر کردنی ستاندارەکانی ژیانی شاری لە تەوای شارو بەتایبەت شوێنە بێ بەشەکاندا.\n٭هەوڵدان بۆ باشکردن و جوانکردنی ژینگە، شوێنە گشتییەکان و کەرەستەکانی، بۆ ئەوەی هەلومەرجەکان یارمەتی درست بوونی کەلتووری پاراستنی موڵکی گشتی بدات.\n٭گرنگیدان بە متمانەو پەیوەندی خەڵک لەگەل دەزگا خزمەتگوزارییەکان و دروست کردنی متمانەی گشتی بۆ کارو چالاکییەکانی شارەوانی و دەزگا پەیوەندیدارەکانی دیکە.\n٭گرنگیدان بە کاتەکانی پشووی مێرمنداڵان و گەنجان.\n٭گرنگیدان بە چۆنیەتی پاراستنی شوێنە گشتییەکان و کەرەستەو موڵکی گشتی بە هۆی راگەیەنەکانەوە.\n٭گرنگیدان بە هەستی هاوپەیوەندی ودڵسۆزی و هەست بە بەرپرسایەتی کردنی خەڵک لەبەرامبەر میرات و موڵک و بەرژەوەندی گشتیدا.\n٭چاودێری کردنی شوێنە گشتییەکان و لەبەر چاوگرتنی سزای یاسایی بۆ ئەو تێکدەرانەی کە زیان بە کۆمەڵگاو شوێنە گشتییەکان دەگەیەنن


رێواس ئەحمەد بانیخێڵانی/ بەشداری ژن لەکایەی سیاسی\nپاش دامەزراندنی حزبی شیوعی عێراق و گرنگی دانی بە مەسەلەی یەکسانی نێوان هەردوو ڕەگەزەکە، بە شێوەیەکی بەرچاو تیشک خرایە سەر دۆزی ژنان و لە بڵاوکراوە و ڕۆژنامەکانیاندا ئەم مەسەلە دەخرایە بەرباس و لێکۆڵینەوە.\nدیارە لە سەرەتاوە ژمارەی ژنان لە ناو ڕێکخراوەکانی حزب کەمبوون، ئەمەش هۆکاری زۆری هەبوو، لەوانە:\nـ ڕێژەیەکی بەرزی ژنان نەخوێندەوابوون، زۆربەیان لە چوارچێوەی ماڵەوە کاریان دەکرد و بواری کارکردن و تێکەڵبوونیان لەگەڵ تەواوی کۆمەڵگادا نەبوو.\nـ حزبە سیاسییەکان ئەزموونێکی دەوڵەمەندییان نەبوو لە چۆنیەتی کارکردن لەناو توێژی ژنان و هۆشیارکردنەوەیان و پەروەردە و گۆش کردنیان لە ناو ڕیزەکانی حزبدا.\nـ سەرچاوە و نووسراو و لێکۆڵینەوە لەسەر گرنگی و بەشداری ئافرەتان نەبوو کە وەک سەرچاوەیەک بۆ هۆشیارکردنەوەی ئەندامانی خۆیان بەکاری بهێنن.\nـ خەباتی سیاسی شێوەی نهێنی هەبوو، بەشێوەیەکی دیموکراتی و ئازادانە کار بۆ ئەم مەسەلەیە نەدەکرا.\nـ زاڵبوونی هزری باوکسالاری و دابونەرێتی کۆمەڵایەتی چوارچێویەکی تەسکی بۆ بزووتنی ژنان دروستکردبوو.\nلەگەڵ گەلێ تەنگەژە و لەمپەر، مەسەلەی ژنان بەرەو پێشەوە هەنگاوی دەنا، چەند پاڵنەرێک هەیە کە ئەم مەسەلەیەی بەرەو پێشەوەبرد:\nـ ئەزموونی یەکێتی سۆڤیەت لەبواری چەسپاندنی یەکسانی ڕەگەزەکان کاریگەری ئەرێنی هەبوو لەسەر فیکری یەکسانی و خەبات بۆ بەدیهێنانی مافەکانی ئافرەت لە کۆمەڵدا. هەروا لە کۆتایی پەنجاکاندا هەندێ سەرچاوەی گرنگ کرا بە زمانی عەرەبی.\nـ دیارە وەک هەنگاوێک بۆ نزیکبوونەوەی ژنان لە کایەی و سیاسی و ڕێکخراوەیی، حزبی شیوعی کۆمەڵەی ئافرەتانی عێراقی دامەزراند، دامەزراندنی ئەم ڕێکخراوەیە کاریگەری هەبوو لەسەر هۆشیارکردنەوەی ژنان و هاندانیان بۆ هاتنە ناو ڕیکخراوەکانی حزب و کاری سیاسی.\nـ کاریگەری خێزانەکان لە سەر ئافرەتان زۆربوو. زۆریان لە ڕێگەی باوک، برا و کوڕەوە تێکەڵ بە خەباتی سیاسی بوون.\nـ نەهێشتنی نەخوێندەواری لە ڕیزی ژناندا، بەتایبەتی پاش شۆرشی چواردەی تەمووز، ئەمە جگە لەوەی بواری زیاتر بۆ ئافرەتان کرایە کە لە زانکۆ و ئامۆژگاکان بخوێنن.\nزۆر لەو ژنانەی ڕۆڵی کاریگەریان هەبوو لە بزووتنەوەی سیاسی و کاری حزبایەتی، ئەندامی حزبی شیوعی نەبوون. لە سەرەتاوە وەک دڵسۆزی و خۆشەویستییەک بۆ ئەندامانی خێزانەکانیان تێکەڵ بەکاری حزبی دەبوون، پاشان لەگەڵ ڕەوتی خەبات و ئامانجەکانی ئەو حزبە تێکەڵ دەبوون و زۆربەیان دەبوونە ئەندامی کۆمەڵە یان حزب. بە چاوخشانێکی خێرا بە لاپەڕەکانی مێژووی تێکۆشانی ئەم حزبە، بۆمان دەردەکەوێت هیچ ڕێکخراوێکی حزبی بێ بەشداری چالاکی ئەندامانی ئافرەت کارەکانیان مەیسەر نەدەبوون. لە زۆربەی قوناغەکاندا پۆست گەیاندن، چاپ و بڵاوکردنەوەی بەیاننامە و بڵاوکراوەکانی حزب، کاری رێکخراوەیی، و کردنەوەی ماڵەکانیان وەک قەڵایەک بۆ پاراستنی کادیر و ئەندامانی ئەو حزبە ژنان ئەنجامیان داوە. زۆر لەو ئافرەتانە ڕووبەڕووی گرتن و ئەشکەنجە و ڕاوەدوونان بوونەتەوە و و وەک پۆڵا خۆڕاگربوون، نموونەشمان گەلێ زۆرە. لە چەند گفتوگۆیەک لەگەڵ کۆمەڵێک هاوڕێیانی ئافرەتی ناو حزبی شیوعی گەیشتمە ئەو ڕاستییەی کە هاوڕێیانی ژن بە تایبەتی لە کۆتایی هەفتاکاندا تا سەرەتایی نەوەدەکان ڕۆڵێکی سەرەکیان بینیووە لە کاری نهێنی ڕێکخراوەکاندا و دەتوانم بڵێم کۆڵەکەی بنچینەیی کاری ڕێکخراوەکان بوون، باسکردنی ڕۆڵی کاریگەر و بڕیاردەری ژنان پێویستی بە لێتوێژینەوەیەکی قوڵ هەیە . ئەمە جگە لە بەشداری ژنان لە بزووتنەوەی پێشمەرگایەتی.\nلێرەدا پرسیارێک ڕووبەڕوومان دەبێتەوە، لەگەڵ ئەو پێگە و ڕۆڵە گرنگەی ژنان هەیانبووە لە خەباتدا، بۆچ ئێستا ژمارەی ژنان لە سەرکردایەتی ئەم حزبە و لە سەرکردایەتی ڕێکخراوەکانیدا بە پەنجەکانی دەست دەژمێردرێن، لە کاتێکدا حزبی شیوعی عێراقی حزبێکی چەپی مارکسیزمە و بەپێی بەرنامەکەیان دەبێت هەموو ئەندامانی ئەم حزبە بڕوایان بە یەکسانی هەردوو ڕەگەزەکە هەبێت و ئەندامانیان بەو بیروباوەڕە گۆشکرابن. لێرەدا بە کورتی چەند خاڵێک دەستنیشان دەکەین تا ببێتە هۆکاری هەڵوێستەیەک لە لایەن هەر ئەندامێکی ئەو حزبە و تەواوی سەرکردایەتی ئەو حزبە.\nمشتێک لە خەروارێک\n１. کاریگەری دابونەرێتی پاشکەوتووی ژێر کاریگەری ئیسلامی سیاسی و هزری باوکسالاری لەناو ئەندامانی ئەم حزبە. ئەم کاریەگەریەش دەتوانم بڵێم لەم سی ساڵەی دواییدا زیاتر ڕوون و کاریگەرە. لە کاتێکدا دەبووایە ئەندامانی ئەم حزبە خەباتیان بکردایە بۆکاڵکردنەوەی ئەم بیرویۆچوونە نێرزالییە لە ناو کۆمەڵگەدا نەک ئەوان بکەونە ژێر کاریگەری بیروباوەڕی نامرۆیانەی کۆمەڵگەی ئێستەمان. ئەمەش دەگەڕێتەوە بۆ لایەنی فیکری و ڕۆشنبیری ئەندامانی ئەم حزبە بە پیاو و ژنەوە.\n２. نەبوونی بڕوا بە تواناکانی ژن لە ناو حزبدا. ئەم نەبوونی بڕوایە ژن و پیاوی ئەم حزبە دەگرێتەوە. لەلایەک ژن بڕوای بە تواناکانی خۆی نییە و هەوڵی گەشە و خۆ پەروەردەکردن نادا، لەلایەکی تر پیاوان ڕێگە نادەن ئەو ژنانەی کە بڕوایان بەخۆیان هەیە و چالاکن بێنە پێشەوە و پێگەی بڕیاردەر وەرگرن .\n３. پلان و بەدواچوونی بەردەوام نییە بۆ تواناسازی ئەندامانی ئافرەتی ناو ئەم حزبە. لەگەڵ ئەوەی ژمارەیەکی باشی ژنانی خەباتگێڕو خۆبەخش هەن بەڵام بەداخەوە دەبێت بە کۆتا شوێنی خۆیان لە سەرکردایەتی و نوێنەرایەتی مسۆگەر بکەن.\n４. سەرقاڵبوونی ئافرەتانی کۆمەڵگە بە کاری ناوماڵ و کاری دەرەوە، بوارێکی هێندە بۆ ژنان ناخوڵقێنێت کە کات و توانایان هەبێت بۆ گەشەدان و خۆ ڕوشنبیرکردن. لە کۆمەڵگەی ئێمەدا ئەرکی ماڵ و پەروەردەی منداڵ بە ئەرکی بنچینەیی دایکان دادەنرێت نەک ئەرکی هاوبەشی دایکوبابان. ئەم ئەرکە هیچ کاتێک کاریگەری نەبووە بۆ سەر چالاکی پیاوان.\n５. نەبوونی هەستی دەستەی خوشکایەتی لەنێوان ژنانی ئەندامانی ئەم حزبە. بۆ نموونە لە وڵاتی سوێد کەڵک لەم لایەنە وەرگیراوە بۆ یارمەتیدان و پشتگیری کردنی یەکتر بۆ چوونە پێشەوەی ژنان و کەڵک وەرگرتن لە ئەزموونی یەکتر لە هەموو بوارەکانی بەشداری و کاری ژنان


مانگی حوزیران، له ساڵنامه‌ی ته‌ڤگه‌ری ئازادی كوردستاندا، وه‌ك مانگی فیدایبوون ده‌ناسرێت. له‌گه‌ڵ ئه‌وه‌ی له 29\_حوزیرانی 1925 شێخ سه‌عیدی پیران و هه‌ڤاڵانی له شاری ئامه‌د تێدا له‌سێداره‌دراون...\nدوران کاڵکان ئەندامی کۆمیتەی بەڕێوەبەریی پەکەکە ڕایگەیاند: ساڵی ٢٠٢٢ ساڵی شۆڕشە، ساڵی شەڕی گەلی شۆڕشگێڕییە، بۆیە پێویستە ئەم تێکۆشانە لەسەر بنەمای سەرکەوتن ئەنجام بدرێت و بەڕێوەبچێت.\nدژوار فه‌قیر شه‌هید و مه‌سرور بارزانیش گه‌نده‌ڵ\nله‌گه‌ڵ گۆڕانكاری و پێشكه‌وتنه‌كانی ژیان، وه‌ك دیارده‌بێت راستیه‌كانیش له‌گه‌ڵ خۆی ده‌رده‌خات، وه‌ك ده‌ڵێن حه‌قیقه‌تی هیچ كه‌سێك به چه‌واشه‌كاری ناشاردرێته‌وه....\nلەسەرحیسابی شەنگاڵ دەیانەوێت دەوڵەتی ناوەندی بپارێزن!!\nتەنیا لەماوەی ساڵێكدا دەوڵەتی داگیركەری تورك بەفرۆكەی بێ فرۆكەوان و فرۆكەی شەڕكەر چوار جاران هێرشی شەنگاڵی كردووە و هەری كەم یازدە كەسی شەهید و بەدەیان كەسیشی بریندار كردووە...\nهێشتا پیرۆزبایه‌كانی ٤٣مین ساڵیادی دامه‌زراندنی په‌كه‌كه به‌رده‌وامن، جۆش و خرۆشی ئه‌مساڵ له‌ساڵان زیاتر نه‌بێ كه‌متر نه‌بوو، واتا په‌كه‌كه به شێوه‌یه‌كی هه‌ره زیند و چالاك و به‌هێز و مۆڕاڵ كه‌وته ٤٤مین ساڵی.\nجێ هێشتنی خاك و وڵات بۆ داگیركه‌ر و به‌كرێگیراوان راست نییه، به‌ڵام وه‌ك مه‌ڕ له‌ژێر ده‌ستیان پاڵكه‌وتنیش راست نییه. پێویستە هێز و تواناكان بكرێنه یه‌ك و په‌ره به شۆڕشی دیموكراتی له باشور بدرێت.\nپرسی كۆچ كردن وپێشنیارێك بۆ چارەسەریی\nلەوەتەی مرۆڤ هەیە كۆچ كردن هەیە، هەندێك شوێنی جوگرافی هەیە مرۆڤ دەردەكەن وهەندێك شوێنی تر هەیە مرۆڤ رادەكێشن، كەواتە پڕۆسەی كۆچكردن پڕۆسەیەكی سروشتیەو مرۆڤ بەسروشتی خۆی، وەك هەموو بوونەوەرەكانی تر بەشوێنیكی باشدا دەگەڕێت ژیانی تیادا بگوزەرێنێت، بەڵام...\nشۆڕشگێڕان و گه‌ل پێكه‌وه رووبه‌ڕووی داگیركه‌ر و به‌كرێگیراوان | وتار\nكوردی به‌كرێگیراو له كه‌سایه‌تی په‌ده‌كه و سه‌ركردایه‌تیه‌كه‌ی خۆیان یه‌كلا كردۆته‌وه، كه به‌سه‌رو به ماڵ له خزمه‌ت داگیركه‌ران دان و چیان پێ بكرێت بۆ داگیركه‌ر ئه‌وا درێخی لێ ناكەن. هه‌موو گووتار و لێدوان و راگه‌یاندن و رێكخستن و حكومه‌ت و...


ئیراق ته‌نێ د برسیكرنا گه‌لێ باشوور دا خورت و لێهاتییه - دارکا مازی\nئیراق ته‌نێ د برسیكرنا گه‌لێ باشوور دا خورت و لێهاتییه\nپارلمه‌نا ئیراقێ ئیرۆ سه‌رێ سبێ یاسایا قه‌رز په‌ژراند و به‌شا باشوورێ كوردستانێ تێدا نه‌هات زه‌لال كرن و برینا مووچه‌یا فه‌رمانبه‌رێن باشوورێ وه‌لات ب ده‌نگێن ئه‌ره‌بێن شیعه و سوننه هات ئه‌رێ كرن.\nل شه‌ڤا ده‌رباسبووی، پارلمه‌نا ئیراقێ جڤییا و پاش نیقاشێن پر دژوار ل نێڤبه‌را پارلمه‌نته‌رێن كورد و ئه‌ره‌ب ل ده‌ربارا به‌شا باشوورێ كوردستانێ یا مووچه‌یا فه‌رمانبه‌ران، یاسایا قه‌رز ژ بۆی پاره‌دار كرنا كورتهێنانا د بوجه‌ی دا هات ئه‌رێ كرن، به‌شا هه‌رێما باشوورێ كوردستانێ ب پیلانه‌كه پارلمنته‌رێن عه‌ره‌ب یێن شیعه و سوونه ته‌ڤلی ڤێ یاسایێ نه‌هات كرن و یاسا بێ ره‌زامه‌ندییا كوردان ب ده‌نگێ پرانیێ هات ئه‌رێ كرن.\nخالا ناكۆك ل نێڤبه‌را هه‌ولێر و به‌غدایێ د ڤێ یاسایێ دا ئه‌ڤ بوو، كو ئالیێن شیعه و سوننه خوه‌ستن ب هه‌ر رێیا هه‌به، به‌شا بودجه‌یا باشوور نه‌یێ شاندن، له‌وما په‌یمانا نێڤبه‌را هه‌ولێر و به‌غدایێ ئه‌وا كو ل سالا رابووری هاتییه ئیمزه كرن كو هه‌رێما باشوور رۆژانه 250 هه‌زار به‌رمیلێن په‌ترۆلێ ب رێیا شركه‌تا سۆمۆ یا ئیراقێ بشینه ده‌رڤه وه‌لات و ل همبه‌ری ڤێ، حكوومه‌تا به‌غدایێ ب 320 ملیار دیناران ژ بۆ باشوورێ كوردستانێ بشینه كو ئه‌ڤ كوژمه دبیته به‌شه‌ك ژ مووچه‌یێ فه‌رمانبه‌رێن حكوومه‌تا كوردستانێ.\nلێ به‌لێ ل شه‌ڤا ده‌رباسبوویی ئالیێن شیعه و سوننه و ل گۆر پیلانكه‌كه ژێر ب ژێر ئه‌ڤ په‌یمان شكاند و مه‌رجێن هه‌ری زه‌حمه‌ت ل سه‌ر باشوور ل همبه‌ری شاندنا مووچه‌یێ فه‌رمانبه‌رێن كوردستانێ د یاسایێ دا ب جی كر، ئالیێن ئه‌ره‌ب خوه‌ستن ل جیێ 250 هه‌زار به‌رمیلێن په‌ترۆلێ، باشوورێ كوردستانێ 480 هه‌زار به‌رمیلان ب رێیا شركه‌تا سۆمۆ بشینه ده‌رڤه.\nپارلمه‌نته‌رێن كورد هولا پارلمه‌نا ئیراقێ ب جی هشتن و ئه‌ڤ یاسا بێ ره‌زامه‌ندی و ئیراده‌یا گه‌لێ باشوور هات ئه‌رێ كرن.\nتێ زانین به‌غدا ئه‌ڤ ده‌ما 12سالانه ئانكو ژ سه‌رده‌ما حكوومه‌تا نووری مالكی سیاسه‌تا برسی كرنا گه‌لێ باشوور ده‌ست پێ كرییه و ئه‌ڤ سیاسه‌ت هه‌یا رۆژا مه یا ئیرۆ ده‌وام دكه، ئه‌ڤ ژی ب وێ واتایێ تێ كو ئیراق ته‌نێ د سیاسه‌تا برسی كرنا گه‌لێ باشوور دا خورت و لێهاتییه.


Monday, 12.25.2017, 4:48\nکێن ئەوانەی راپۆرت دەنوسن و چاودێری رۆژنامەنوسان و چالاکوانان و دەنگە ئازاکان و کەسە بوێرەکانی سنوری شاری هەولێر و دەوروبەری دەکەن؟\nئەمانە هەندێکیان سەر بە پارتین بەلام خەلکی نازانێ کار بۆ دەزگای پاراستن دەکەن و لە مەترسیەکانیان ئاگادارنین، هەندێکیان ناودارن لەناو خەلک بەلام نازانرێ کە کار بۆ ئەم دەزگایە مەترسیدارەی بنەمالەی بارزانی دەکەن، هەندێکیتریان لەژێر ناوی رۆژنامەنوسی کار بۆ ئەم دەزگایە دەکەن.\nلەو کەسایەتیانە هەندێکیان کە ئاماژەیان پێدەدەین لەناو خەلکدا ناسراون بەلام خەلکی بێئاگان لەوەی کە ئەمانە لە مەترسیدارەکانی پاراستنن! هەمو گرتن و کوشتنێک و رفاندنێک کە رودەدات سەرەتا بە راپۆرت و سیخوریکردنی ئەمانە دەستپێدەکات، ئینجا بە کارکردن لەسەر تەقریری ئەم ئەندامانەی خوارەوە کوشتن و رفاندن و گرتن و ئەشکەنجەدان و ترساندن ئەنجام دەدرێ لەلایەن گروپێکی راهێنراو لە دەزگای پاراستن لە سەری رەش.\nبچووکەکانی پاراستن زۆر مەترسیدارترن لە گەورە و دیارەکانیان، لەم راپۆرتەدا بەوێنە یاخود ناو و پیشەییان ئاماژە بەو ئەندامانەی پاراستن دەکەین، دەبێ خەلک هۆشیار بکرێتەوە لەم وێنە و شکلانە کە هەمیشە لە ژێر پەردەوە کار دەکەن.\nئەوانەی وادەزانن پاراستن لە رێگای دەزگای پاراستنی سەری رەشەوە راستەوخۆ و بە یەکەم جار کاری تیرۆرکردنی نەیارەکانی بنەمالەی بارزانی ئەنجام دەدەن هەلەن، بۆ تێگەیشتن لە هاوکێشەی تیرۆرکردنەکان و رفاندنەکان پێویستە ئەم بابەتە باش بخوێننەوە.\nمەترسی ئەم ئەندامانەی خوارەوەی پاراستن زۆر زیاترە لە گەورەکانی پاراستن، چونکە ئەمانە هەمیشە لە نێوخەلکدان وە هاورێ ی زۆر نزیکن لە رۆژنامەنوس و چالاکوانەکان.\nسەرەتای هاوکێشەی کوشتن و رفاندنەکان\nبۆنمونە لە کوشتنی (سەردەشت عوسمان) ئەمانە بەو پێییەی زۆرترین کات لە نێو خەلکدان گوێبیست دەبن کە کەسێک هەیە لە زانکۆ رەخنە دەگرێ و هەمیشە باسی خراپی ژیان و گوزەرانی هاولاتیان دەکات و نوسەریشە، ئینجا خۆیان نزیک کردەوە لێی تەنانەت وەک برادەر مامەلەیان لەگەل دەکرد لە زانکۆ! پاشان لەرێگای دزینی فلاش میمۆری(سەردەشت)ەوە دەستیان بە پلانەکە کردو راپۆرتەکانیان ئاراستەی سەرەوەی خۆیانکرد لەبارەی مەترسیەکانی ئەم رۆژنامەنوسە بۆ سەر پارتی و بنەمالەی بارزانی لە شاری هەولێر، راپۆرتەکانیش سەرەتا لە رێگای پاراستن ی لقی دووی پارتی لە هەولێر ئاراستەی پاراستنی سەری رەش دەکرێ و ئینجا لەوێ بریار لەسەر هەر راپۆرتێک دەدرێ بە گوێرەی مەترسی نوسینی تەقریرەکە.\nئەمانە زۆر لەو کەسانە نزیک دەبنەوە کە زمانی ئینگلیزییان زۆر باشە و پەیوەندیان هەیە لەگەل سایتەکانی دژ بە پارتی و بنەمالەی بارزانی و چەند سایتێکی تری ئینگلیزی و نوسەرانی دەرەوەی وولات.\nهەر کارو چالاکیەکیش هەبێت لە هەولێر و دەوروبەری بەتایبەت پروپاگەندەکانی دەولەتی کوردی و سەرقالکردنی خەلک بەشتی لاوەکی ئەمانە ئەنجام دەری دەبن لەرێگای ئاگادارکردنەوەی ئەندام و موختارەکانی ناوچەکانی سەر بە لقەکانی دوو و شانزە و بیست و چوررار و بیست و شەش،وە گوێبیستبونی هەرئەگەرێکی خۆپیشاندانی خەلک و کارو چالاکیەکانی رۆژنامەنوسان بەزوترین کات دەزگای پاراستنی لقی دوو ئاگادار دەکەنەوە وەک یەکەم هەنگاو.\nبەشێک لە کارەکانیان ئەوەیە کە بە فەیس بوکی ناوی خوازراو کاردەکەن بۆ کەشفکردنی ئەو کەسانەی کە نەناسراون و لەدژی پارتی دەنوسن لە سۆشیال میدیا، وە دانانی چەندین پەیج و ئەکاونتی ساختە بۆ زۆرێک لە مەرامەکانیان بەکاری دەهێنن.\nبەشێک لەمانە بناسن لەرێگای ناوەکانیان و پیشەیان وە بەشێکیتر لە رێگای ئەکاونتی فەیس بوکیان و وێنەکانیان تکایە بیان ناسن و بیان بینن لە هەرشوێنێک ئەمانەتان بینین و گوێبیستی ناوەکانیان بون وریابن رۆژنامەنوسان و خەلکی کوردستان بە هیچ شێوەیەک دۆستایەتیان نەکەن و نزیک بونەوە لەمانە مەترسی بۆ سەر ژیانتان دروست دەکات، دەبێ رۆژنامەنوس و چالاکوانەکان و خەلکی دژ بە بنەمالەی بارزانی و بوێرەکان بەتایبەت لەسنوری شاری هەولێر وریابن و ئەمانە بناسن کە سیخوری پاراستنن..\n- محمد فەریق/ گۆڤاری چرکە\n- بێستون نوری/ گۆڤاری سیڤیل\n- هێمن سالح/ رۆژنامەی باس\n- ئیسماعیل گوندەژۆری/ رۆژنامەی زاری کرمانجی\n- حوسێن موستەفا/رۆژنامەی باس\n- محمد سەلیم مزوری/ لیوا لە ئاسایشی گشتی/هەولێر کەوەک نوسەرێکیش خۆی وەدەرخستوە\n- (گروپی سۆشیال میدیا) کە وێنەکەی ئاماژە پێکراوە و ئەندامەکانی دیارن لە وێنەکە، ئەم گروپەش کاریان سیخوریکردنە لەسەر رۆژنامەنوسان بە تایبەت ئەو رۆژنامەنوسانەی کە بە ناوی خوازراو کاردەکەن بۆ سایتەکان لە دژی بنەمالەی بارزانی لەگەل دانانی ئەکاونتی ساختە و پەیجی ساختە بۆ بەکارهێنانی مەرامەکانی پاراستن\n- کاروان محمد سابیر/ لە نزیک مەسرور بارزانییەوەیە و راستەوخۆ سەرپەرشتی چاودێریکردنی رۆژنامەنوسان و چالاکوانان دەکات\n- هیوا جەمال/ کەنالی رووداو\n- ریبوار کەریم وەلی/ کەنالی رووداو\n- موسا احمد/ دەزگای خێرخوازی بارزانی\n- موختارەکانی گەرەکەکانی شاری هەولێر بەگشتی و لە رێگای محمد سەلیم مزوری کاری چاودێریکردن و سیخوری ئەنجامدەدەن بەتایبەت لەسەر ئەکەسانەی رۆژنامەنوسن و دژ بە پارتی و بنەمالەی بارزانین.\nوێنەی دیکە لەو ئەندامانەی پاراستن، هەندێکیان کەسانی نوێن و تا ئیستا نەناسراون، کە بۆ یەکەمجار پێتان دەناسێنم\nتێبینی: بۆ ناسینی ئەم کەسانە دەتوانن لە فەیسبوک و شوێنەکانی دیکەی سۆشیال میدیا ناوەکانیان بنووسن و بیاندۆزنەوە\nنووسینی ئەم راپۆرتە لە لایەن ئەندامێکی دەزگای پاراستن\nکۆسرەت لە بەردەم مەسعود ریسوا بوو!..پاش سێ رۆژ ، ئینجا بینی!\nدوو ئەفسەری ئاسایشى پارتى كه‌به‌شدارن له‌شه‌هیدكردنی سەردەشت عوسماندا توشى نەخۆشى ئایدز بوونه\nنیهادی کوڕی مەلا مستەفا، ئەو پیاوەی کە پڕە لە بەدڕەوشتیی


زایینی: ٢٣-٠١-٢٠١٦ - هەتاوی: ١٣٩٤/١١/٠٣ - ١٢:٣٧ تاران قه‌باره‌ی فۆنت:\nکوردستان میدیا: "میرزایی" جێگری قەزایی زیندانی ڕەجایی شاری کەرەج، لە پێش چاوی نوێنەری سەردۆزگەری (دادستان) تاران، هەڕەشەی ئیعدام کردنی لە زیندانیی سیاسیی کورد زانیاری مورادی کرد و گووتی؛ " بەرجام بە ئاکام گەیشتووە و تۆش ئێعدام دەکرێیت".\nلە کاتێکدا کە زانیار مورادی لەگەڵ دادستان قسەی دەکرد، میرزایی نکوڵیی لە هەر جۆرە توندوتیژیی و لێدان و نەخۆشیی ئەو زیندانییە کوردەی کرد و دواتر هەڕەشەی لەسێدارەدانی لێ کرد.\nبە وتەی شایەتحاڵەکان، میرزایی بە توڕەییەوە گوتوویە: "بەرجام بە ئاکام گەیشت و تۆش ئێعدام دەکرێیت".\nبەپێی ڕاپۆڕتی کەمپەینی زیندانیانی سیاسیی و مەدەنی، نوێنەری سەدۆزگەری تاران، ڕۆژی چوارشەممە ڕێکەوتی ٣٠ی بەفرانباری ١٣٩٤ی هەتاوی، بۆ پێداچوونەوە بە سکاڵای ڕەمەزان ئەحمەد کەماڵ کە بە هۆی لێدان وبێڕێزی کردنی مەئموورانی ئەو زیندانەوە بۆ ماوەی ٦ڕۆژ لە بێ هۆشی درێژخایەن دا مابووەوە، سەردانی زیندانی ڕەجایی کەرەجی کردبوو.\nزانیار و لوقمان مورادی لە ڕێکەوتی ١٠ی گەلاوێژ و ٥ی ڕەزبەری ساڵی ١٣٨٨ی هەتاوییەوە بە تۆمەتی کوشتنی کوڕی پێشنوێژی شاری مەریوان، لە لایەن هێزە ئەمنیەتییەکانی ڕێژیمی ئیسلامیی ئێرانەوە دەستبەسەر کراون.\nئەو زیندانییە سیاسییە کوردە، هەنووکە لە ساڵۆنی ١٢ی زیندانی ڕەجایی شاری کەرەج ماوەی دەستبەسەرییەکەی تێپەڕ دەکات.


پزیشكێك: باسی له‌وزه‌تێن و جۆره‌كانی دەکات\n2018-11-08 [10:20 AM]\nپزیشكی پسپۆر عمار محمد صالح جاف تایبه‌ت به ئاژانسی هه‌واڵی زاگرۆس گوتی : لەوزەتین کاری بەرگری و پاراستننە بە شێوەیەکی نایاب، وە لەوزەتین لەش دەپارێزی لە میکرۆبەکان و ڤایرۆسەکان کە لە رێگای کۆئەندامی هەناسەوە دەیگاتێ .\nبریتی یە لە دوو پێکهاتەی شانەی (الليمفاوية) دابەش بوون لە هەردوو لای قورگ، وە بریتی یە لە هێلی پاراستن دژ بە نەخۆشیەکان وە هەروەها یەکێکە لە بەرهەمهێنانی خانەکانی خرۆکەکانی سپی خوێن کە یارمەتی دەدات لەش بپارێزی لە هۆکارەکانی نەخۆشی، وە کاری لەوزەتین کاری بەرگری و پاراستننە بە شێوەیەکی نایاب.\nوە لەوزەتین لەش دەپارێزی لە میکرۆبەکان و ڤایرۆسەکان کە لە رێگای کۆئەندامی هەناسەوە دەیگاتێ، وە ناهێلێت تێپەرببێت بۆ ناو لەش، وە هەروەها لەوزەتین دوچاری هەوکردن دەبێ بەهۆی بەرکەوتنی بەو میکرۆب و ڤایرۆسانە، وە قەبارەی لەوزەتین لە گەورەترین ڕادەیە لە کاتی بالغ بوون دواتر دیار نامینێ.\nجۆرەکانی هەوکردنی لەوزەتین :-\nسێ جۆری سەرەکی لە هەوکردنی لەوزەتین هەن کە بریتی یە لە: -\n- هەوکردنی زۆر بەتین: نیشانەکانی بەردەوام دەبێت بۆ ماوەی سێ تا چوار رۆژ وە زۆر جاریش دەمێنێتەوە بۆ ماوەی دوو هەفتە.\n- هەوکردنی لەوزەتینی دووبارەبووە: نەخۆشەکە چەند جارێک دووچاری ئەو هەوکردنە دەبێتەوە لە ساڵیکدا.\n- هەوکردنی لەوزەتینی بەردەوام: نەخۆشەکە دوچاری نیشانەکانی هەوکردنی قورگ یان بۆنی ناخۆش یان هەوکردنی لەوزەتین دەبێتەوە و وە ناشزانێت هۆکاری ئەم ئێش و ئازارە بەردەوامە چییە.\nئەم هەواڵە 9106جار خوێندراوەتەوە


ئاوێنه ناوی كۆتایی كاندیده‌كانی یه‌كێتی بۆ پارێزگاری هه‌ڵه‌بجه بڵاوده‌كاته‌وه - ئاوێنه\n“یه‌كێكیان به‌ڕێوه‌به‌ری پێشوی ئاسایشی سلێمانییه”\nئاوێنه ناوی كۆتایی كاندیده‌كانی یه‌كێتی بۆ پارێزگاری هه‌ڵه‌بجه بڵاوده‌كاته‌وه\nبه‌پێی ئه‌و زانیارییانه‌ی ده‌ست ئاوێنه گه‌یشتوه، مه‌كته‌بی سیاسیی یه‌كێتی سێ كه‌سی كۆتایی بۆ پۆستی پارێزگاری هه‌ڵه‌بجه یه‌كلایی كردۆته‌وه، كێبڕكێی كۆتاییش له‌نێوان دو كاندیدیاندایه”.\nئاوێنه، بنار هیدایه‌ت: سه‌رچاوه‌یه‌كی تایبه‌ت له‌مه‌كته‌بی سیاسیی یه‌كێتی نیشتیمانی كوردستان به‌ئاوێنه‌ی راگه‌یاند “مه‌كته‌بی سیاسیی یه‌كێتی خۆی له‌سه‌ر سێ كاندید بۆ پۆستی پارێزگاری هه‌ڵه‌بجه یه‌كلایی كردۆته‌وه، یه‌كێك له‌و كاندیدانه به‌هۆی ناجێگیری ته‌ندروستی خۆیه‌وه كشاوه‌ته‌وه”.\nوتیشی “هه‌ریه‌ك له‌ئازاد تۆفیق ئه‌ندامی مه‌كته‌بی راگه‌یاندنی یه‌كێتی و مامۆستا شاهۆ به‌ڕێوه‌به‌ری پێشوی ئاسایشی سلێمانی و به‌رپرسی پێشوی مه‌ڵبه‌ندی هه‌ڵه‌بجه، هه‌روه‌ها پشكۆ نه‌جمه‌دین كه‌سایه‌تی ناسراوی هه‌ڵه‌بجه و پێشمه‌رگه‌ی دێرینی یه‌كێتی كاندیدی كۆتایین”.\nئاماژه‌ی به‌وه‌شكرد “پشكۆ نه‌جمه‌دین له‌به‌ر ناجێگیری ته‌ندروستی خۆی ئه‌و پۆسته وه‌رناگرێت و به‌مه‌لا به‌ختیاری وتوه، ئه‌وه‌ی ماوه‌ته‌وه، له‌نێوان ئازاد تۆفیق و مامۆستا شاهۆدایه، سبه‌ی یه‌كشه‌ممه، ئه‌و پرسه یه‌كلایی ده‌بێته‌وه و یه‌كێكیان كاندید ده‌بن بۆ وه‌رگرتنی پۆستی پارێزگاری هه‌ڵه‌بجه”,


بەڕێوبەری زەینەب:دەستخۆشی لە جەنابی وەزیر دەکەم\n244 جار بینراوە 28/6/2019 02:45 PM\nزەینەب نیازی ئەو كچە قوتابیەی یەكەمەكانی پۆلی دوانزە كە لە رێورەسمی راگەیاندنی ئەنجامی تاقیكردنەوەكان بەهۆی ڕیزبەندیكردن ڕەوانەی ڕیزی دواوە كرا، دەنگدانەوەیەكی زۆری میدیاكان و سۆشیال میدیای بەدوای خۆیداهێنا ، گوایە بەمەبەست بەسیاسی كراوە و بەهۆی پۆشینی نیقاب ڕەوانەی ڕیزی دواوە كراوە.\nدوێنێ،لەمیانی سەدانی زەینەب و بەڕیوبەری قوتابخانەکەیدا بۆ لای وەزیری پەروەردە،بەڕیوبەری قوتابخانەکەی زەینەب ئەوەیی ڕوونکردوە:"هەندێک شت دەوترێت دوورن لە ڕاستییەوە و من دەستخۆشی لە جەنابی وەزیر دەکەم بۆ ئەم دەستپێشخەرییە".\nزەینەب نیازی و بەڕێوەبەری قوتابخانەكەی لە ڤیدیۆیەكدا كە لە پەیجی وەزارەتی پەروەردەی حكومەتی هەرێم بڵاوكراوەتەوە دڵگرانی خۆیان بۆ ئەم دەنگدانەوە و بەهەڵە تێگەیشتنە ڕادەگەیەنن و سەرتاپای ئەو دەنگۆیانە ڕەت دەكەنەوە كە بەمەبەست ئەم كارە كرابێت.


ده‌بێته هۆی له ده‌ست دانی بینین | Rojana.Net\nGMT+3 06:38 AM\nHome ته‌ندروستی ده‌بێته هۆی له ده‌ست دانی بینین\nده‌بێته هۆی له ده‌ست دانی بینین\nPosted By: هێمن ئه‌حمه‌دPosted date: كانونی یه‌كه‌م 04, 2017 In: ته‌ندروستیNo Comments\nپسپۆڕانی پزیشكی چاو له ناوه‌ندی مۆنتیفیۆری له نیۆیۆڕك ڕایده‌گه‌یه‌نن له %75ی حاڵه‌ته‌كانی له‌ده‌ست دانی بینین توشی ئافره‌تان ده‌بێت و ئه‌نجامه‌كه‌شی توش بوونه به گلوكۆما .\nتیشكی سه‌روو بنه‌وشه‌یی یه‌كێك له هۆكاره‌كانی له ده‌ست دانی ئامێری بینیه ئه‌مه به گوێره‌ی وته‌ی زانایان ، بۆیه پسپۆڕان ئامۆژگاری ده‌كه‌ن به به‌كارهێنانی چاویلكه‌ی دژه خۆر ، چونكه خه‌ڵكی هه‌ست به‌م كێشه‌و ئازاره ناكات تاوه‌كو ئازار له شه‌به‌كه‌ی چاوی دروست نه‌بێت .\nجگه‌ره‌كێشان هۆكارێكی تره بۆ له‌ده‌ست دانی بینین له‌گه‌ڵ تێپه‌ربوونی ته‌مه‌ن ، پسپۆڕان باس له‌وه ده‌كه‌ن په‌یوه‌ندی نێوان جگه‌ره‌كێشان و له‌ده‌ست دانی چاوه‌كان وه‌كو په‌یوه‌ندی نێوان شێرپه‌نجه‌ی سیه‌كان و جگه‌ره‌كێشانه .\nله‌لایه‌كی تره‌وه پسپۆڕان باس له‌وه‌ش ده‌كه‌ن به‌كارهێنانی عه‌ده‌سه‌ی چاو هۆكارێكی تری له ده‌ست دانی چاوه‌كانه ، ئه‌وه‌ش له‌به‌ر ئه‌وه‌ی به‌كارهێنانی ده‌بێته هۆی توش بوونی چاو به به‌كتریای زیانبه‌خش.\nله كۆتاییشدا دكتۆرانی پزیشكی چاو باس له‌وه ده‌كه‌ن خواردن و به‌كارهێنانی هه‌ندێ جۆری حه‌ب به هه‌مان شێوه كاریگه‌ری نه‌رێنی ده‌بێت له‌سه‌ر چاوه‌كان و بینین لاواز ده‌كات .\nبه‌م 4 ڕێگایه داواكاریه‌كانت پێشكه‌شی هاوسه‌ره‌كه‌ت بكه .!!\nبۆ ئافره‌تان….هاوسه‌ره‌كه‌ت توڕه بوونی زۆره ..به‌م شێوه‌یه مامه‌ڵه‌ی له‌گه‌ڵ بكه !


وانەی بیرکاری | ڕیسكیو\nم. زانا علی\nپرۆژەی Rescue یەکێکە لە پرۆژە ناوازەکانی رێکخراوی ئاسمان گرووپ کە بە هاوبەشی لەگەڵ پەیمانگای ئۆکسفۆڕد بۆ ساڵی خوێندنی ٢٠٢٠ – ٢٠٢١ جێبەجێدەکرێت.\nلە رێگەی ماڵپەڕی ئاسمان گرووپەوە وانەی بیرکاری بۆ خوێندکارانی پۆلی ١٢ی ئامادەیی بە درێژایی ساڵ دەستەبەرکراوە، کە بەپێی خشتەیەکی رێکخراو و هاوتا لەگەڵ دەوامی فەرمیی ساڵی نوێدا وانەکان دەخوێندرێن.\nبەڕێز مامۆستا زانا عەلی، خاوەنی ٢٣ ساڵ ئەزموونی وانەبێژین و وانەی بیرکاری پۆلی ١٥ دەڵێنەوە. لەم ماوەیەدا سەدان خوێندکاریان نمرەی تەواو (١٠٠) یان لە وانەی بیرکاریدا بەدەستهێناوە و بوونەتە خوێندکاری کۆلێژە بەرزەکانی کوردستان.\nبەشی یەکەم | وێنە ڕوونكردنەوەییەكان و نموونە هێڵییەكان\nکەرتی یەکەم - وانەی پێنجەم\nکەرتی سێیەم |وانەی سێیەم\nکەرتی سێێەم | وانەی حەوتەم\nتاقیکردنەوەی بەشی یەکەم - ٥٠ پرسیار\nکەرتی سێیەم | وانەی هەشتەم\nکەرتی سێیەم | وانەی نۆیەم\nکەرتی سێیەم | وانەی دەیەم\nکەرتی سێیەم | وانەی یانزەیەم\nکەرتی سێیەم | وانەی دوانزەیەم\nبەشی دووەم | ئامانجەكان\nکەرتی چوارەم | وانەی یەکەم\nکەرتی چوارەم | وانەی دووەم\nکەرتی چوارەم | وانەی سێیەم\nکەرتی چوارەم | وانەی چوارەم\nبەشی سێیەم | داتاشراوە\nکەرتی چوارەم | وانەی پێنجەم\nکەرتی چوارەم | وانەی شەشەم\nمامۆستای وانەی بیرکاری\nپرۆژەی Rescue یەکێکە لە پرۆژە ناوازەکانی رێکخراوی ئاسمان گرووپ کە بە هاوبەشی لەگەڵ پەیمانگای ئۆکسفۆڕد بۆ ساڵی خوێندنی ٢٠١٨ – ٢٠١٩ جێبەجێدەکرێت. لە رێگەی ماڵپەڕی ئاسمان گرووپەوە وانەی بیرکاری بۆ خوێندکارانی پۆلی ١٢ی ئامادەیی بە درێژایی ساڵ دەستەبەرکراوە، کە بەپێی خشتەیەکی رێکخراو و هاوتا لەگەڵ دەوامی فەرمیی ساڵی نوێدا وانەکان دەخوێندرێن. بەڕێز مامۆستا زانا عەلی، خاوەنی ٢١ ساڵ ئەزموونی وانەبێژین و وانەی بیرکاری پۆلی ١٢ دەڵێنەوە. لەم ماوەیەدا سەدان خوێندکاریان نمرەی تەواو (١٠٠) یان لە وانەی بیرکاریدا بەدەستهێناوە و بوونەتە خوێندکاری کۆلێژە بەرزەکانی کوردستان. خوێندکارانی پۆلی ١٢ لە هەر جێیەکی کوردستان-بن دەتوانن بەشداری لەم پرۆژەیەدا بکەن و ئەو وانانەی کە پێویستیانە بە باشترین شێواز بۆیان دەستەبەردەکرێت. بۆ وەرگرتنی زانیاری سەبارەت بە شێوازی بەشداریکردنی خوێندکاران تکایە کلیک لەم بەستەرە بکە.\nبەشی یەکەم - کۆمەڵە پرسیاری پێنجەم 10 پرسیار 30 خولەك 04-12-2020 07:00 PM\nبەشی یەکەم - کۆمەڵە پرسیاری چوارەم 10 پرسیار 30 خولەك 04-12-2020 07:00 PM\nبەشی یەکەم - کۆمەڵە پرسیاری سێیەم 10 پرسیار 30 خولەك 04-12-2020 07:00 PM\nبەشی یەکەم - کۆمەڵە پرسیاری دووەم 10 پرسیار 30 خولەك 04-12-2020 07:00 PM\nبەشی یەکەم - کۆمەڵە پرسیاری یەکەم 10 پرسیار 30 خولەك 04-12-2020 07:00 PM


دوای ساڵێک بێ نەوشیروان مستەفا چی گوزەرا؟\nساڵێکی رۆژژمێرییە سەرکردەی دوربین، بەئاگا، مێژویی نەوشیروان مستەفا ئەمین رێکخەری پێشوی بزوتنەوەی گۆڕان و یەکێک لەسیاسیە هەرە دیارەکانی بزاڤی رزگاریخوازی گەلی کورد کۆچی دواییکردوە، و بەکۆچکردنیشی بۆشاییەکی گەورەی دروستکرد لەگۆڕەپانی سیاسی عێراق بەگشتی و هەرێمی کوردستان بەتایبەتی .\nلەدوای ساڵێک بەسەر کۆچی نەوشیروان مستەفادا سێ روداوی گرنگ و گەورە رویانداوە کە هەم خاک و خەڵکی کوردستانیان توشی تەنگەژەو قەیرانی گەورەکرد، و هەم ناووناوبانگی هەرێمەکەشیان لەکەدارکردو نیشانەی گەورەی پرسیاریشی لەسەر ئەزمونەکەی دروستکرد، کە بریتین لە:\nــ دەسەڵاتدارانی هەرێم بێ هیچ ئامادەکاری و زەمینەسازییەکی سیاسی، کارگێڕی، دارایی، یاسایی، سەربازی و تەنانەت کۆمەڵایەتیش، هێشتا چلەی نەوشیروان مستەفا نەچوبو، کەچی وەک بڵێیت بەهەلیانزانیبێت بڕیاری ئەنجامدانی پرۆسەی ریفرا‌ندۆمیاندا و رۆژی (25-9-2017)شیان دیاریکرد بۆ ئەنجامدانی پرۆسەی ریفراندۆم، کە هەردوای پرۆسەکە لەلایەن حکومەتی ناوەندەوە چەندین رێوشوێنی توند لەبەرامبەر هەرێم گیرانەبەرو هەرێمی بۆ چەندین ساڵ گەڕاندەوە بۆ دواوە، ئەمە جگەلەوەی لەلایەن وڵاتانی دونیاو دۆستانی گەلەکەمانەوە هەمو لێکەوتە خراپەکانی ئەنجامدانی ریفراندۆمیان بە بەرپرسانی هەرێم وت، بەڵام نەگوێ لەوان گیراو نە حسابیشیان بۆ رای پارتە سیاسیەکانی هەرێم کرد لەوبارەیەوە بەتایبەت بزوتنەوەی گۆڕان کە دوەم هێزی سیاسی هەرێم بو. پرۆسەکە کرا بەڵام هێندە لێکەوتەی خراپی بەدوای خۆیدا هێنا کە بەچەندین ساڵی تر ناتوانرێت بگەڕێنرێتەوە دۆخی جارانی.\nــ لەدوای بیست رۆژبەسەر ریفراندۆمەکەی کە ئەنجومەنی باڵای ریفراندۆم بڕیاریان لێدابو، خاک و خەڵکی کوردستان روبەڕوی گەورەترین کارەسات و ماڵوێرانی بونەوە، و لە (16-10-2017) کە بەشازدەی ئۆکتۆبەر ناسراوە لەماوەی کەمتر لە (24)سەعاتدا زیاتر لەنیوەی خاک و خەڵکی کوردستان رادەستی هێزەکانی حەشدی شەعبی و سوپای عێراق کرانەوە لەکاتێکدا زۆربەی ئەو شوێنانە پێشمەرگەکانی کوردستان بەگیان و خوێنی خۆیان رزگارییان کردبو.\nئەم روداوە بێ متمانەییەکی گەورەی دروستکرد لەنێوان دەسەڵاتدارانی هەرێم و خەڵکی ناوچەدابڕێنراوەکان، ئەمەجگەلەوەی بوە هۆی ئاوارەیی و ماڵوێرانیەکی گەورە بەسەر دانیشتوانی ئەو ناوچە دابڕێنراوانە،و ئاسایی بونەوەی دۆخی ئەو ناوچانە وەک خۆی زیاتر لەمەحاڵەوە نزیکە.\nــ دەسەڵاتدارانی هەرێم لەگەڵ بڕیاردان بۆ هەڵبژاردنی خولی چوارەمی ئەنجومەنی نوێنەرانی عێراق لە (12)ی ئایاری (2018) بەزویی و بەهەڵەداوان کەوتنە خۆئامادەکردن و خۆکۆکردنەوە بۆ هەڵبژاردنی پەرلەمانی عێراق، ئەوعێراقەی کە خۆیان وتەنی بودجەی هەرێمیان بڕیوە، دەستورییان پێشێلکردوەو پێکەوە ژیان لەگەڵیدا بۆتە ئەستەم و... زۆر ناووناونیشانی تریش.\nبەوەشەوە نەوەستان و لەپێناو بەدەستهێنانی کورسی زیاترو پێگەی گەورەتر لەو عێراقەدا گەورەترین ساختەکارییان کرد بۆ دزین و بردنی دەنگی پارت و لایەنەکانی تری هەرێم, چونکە جوت حیزب دەیانزانی تەمەنی سیاسیان لەکۆتایی نزیک بۆتەوەو ئیتر زۆرینەی خەڵکی بەزوڕنای ئەوان هەڵناپەڕێت و نایانکەنەوە بەنوێنەری راستەقینەی خۆیان.\nدەسەڵاتدارانی ئەم هەرێمە کاتێ کە بڕیاری ریفراندۆمیاندا دروشمی بای بای عێراقیان بەرزکردەوەو خۆیان وتەنی تازە عێراقیان تەڵاقدا، کەچی دوای چەند مانگێک بەقودرەتی قادر ئەو عێراقەی بای بایی لێدەکرا، لەکاتی ئەنجامدانی هەڵبژاردنی ئەنجومەنی نوێنەرانی عێراقدا هەر لەلایەن ئەم دەسەڵاتدارانەوە یەک دونیا گزی و فزی و دزی سەردەمیانەیانکرد تاکو کورسیەکی زیاتر بەدەستبهێنن بۆگەڕانەوەو باوەشی عێراقی لای خۆیان تەڵاقدراو.\nتەنانەت هێندە تەزویرات و گزی ئەلیکترۆنی کرا کە پێشنیارکراوە ئەم خولی چواری ئەنجومەنی نوێنەرانی عێراقە ناوبنرێت خولی چوارەمی ئەلیکترۆنی.\nماوەتەوە بڵێین لەدوای کۆچی نەوشیروان مستەفا بەساڵێک روداوگەلێک لە هەرێمدا رویاندا کە جگەلەوەی هەرێم و ئەزمونەکەی گەڕاندەوە بۆ دەیان ساڵی تر، دۆخێکیشیان دروستکرد کە مرۆڤەکانی ناوی نە هەست بەئارامی دەکەن نە دڵنیان لەئایندەی خۆشیان، چونکە لەهەرێمێکدا ژیان دەگوزەرێنن کە دەسەڵاتدارەکانی ناوی بۆ ریفراندۆم و جیابونەوە لەعێراق گزی و فزی و ساختەکاری بێ وێنەو بێ شومار دەکەن، و بۆ گەڕانەوەو باوەشییشی گزی و ساختەکاری ئەلیکترۆنی دەکەن.


هەولێر، هەرێمی کوردستان، عێراق (GOV. KRD) - قوباد تاڵەبانى جێگرى سەرۆکى ئەنجومەنى وەزیران رۆژی سێشەمە 17 تشرینی دووەمی 2020، لە دیدارێکدا لەگەڵ نێردە دیپلۆماسییەکان و ئاژانسەکانى نەتەوەیەکگرتووەکان لە هەرێمى کوردستان، لێكە‌وتە‌كانی تێپە‌ڕاندنی یاسای قە‌رزی ڕوونکردەوە.\nلە کۆبوونەوەکەدا کە بە شێوەى ئۆنلاین بەڕێوەچوو، قوباد تاڵەبانى پوختەیەکى لەسەر لێکەوتە خراپەکانى تێپەڕاندنى یاسای قەرز لە پەرلەمانى عیراق بەبێ بەشداریکردنى پێکهاتەى کورد و پشت بەست بە پرەنسیپى زۆرینە و کەمینە پێشکەش کرد.\nهەروەها روونیکردەوە کات و چۆنییەتى تێپەڕاندنى یاساکە کێشەى بۆ رێککەوتنە کاتییەکەى بەغدا و هەرێمى کوردستان دروست دەکات کە تا کۆتایی ساڵی ٢٠٢٠ بووە.\nئەوەشى خستەڕوو لە ئەمساڵدا بەغدا لە مانگەکانى ئایار و حوزەیران و تەموز هیچ پشکێکى دارایی تەرخان نەکردووە بۆ هەرێمى کوردستان و ئەگەر تا کۆتایی ئەمساڵیش کێشە و لەمپەر هەبن، ئەوە نیوەى ساڵەکە هەرێم بەبێ شایستەى دارایی دەمێنێتەوە لە کاتێکدا ئەوەشى نێردراوە پشکى تەواوەتى نەبووە و بڕێکى کەم بووە.\nقوباد تاڵەبانى باسى لەوەشکرد یاساى قەرزى فیدراڵى دوو لایەنەیە؛ دەکرێت بە ڕەشبینى لێک بدرێتەوە ئەگەر ئەم جۆرە مامەڵە تاکلایەنە بگوازرێتەوە بۆ یاساى بودجە. دەشكرێت لایەنى باشیشى هەبێت، ئەگەر ببێتە هۆى گە‌ڵاڵە‌كردنی رێککەوتنێکى درێژخایەن لە بوارى بەرێوەبردنى نەوتدا.\nجێگری سە‌رۆكی ئە‌نجومە‌نی وە‌زیران رەخنەى لە کاردانەوەى توندى هەندێک لایەنى سیاسى عێراقى دەسەڵاتدار بەرامبەر هەرێمى کوردستان گرت و لایەنە خراپەکانى بەکارهێنانى دژایەتىی کوردستانى روون کردەوە وەک کارتى کۆکردنەوەى دەنگ لە وەرزى هەڵبژاردن و باسى لەوە کرد ئەوە مەترسى لەسەر پێکەوەژیان و پەیوەندیى پێکهاتەکانى عێراق دروست دەکات و بێبەشکردنى هەرێمیش لە شایستەى دارایی کێشەى زۆرى ئابوورى و کۆمەڵایەتى و سیاسى لە عێراقدا دروست دەکات.\nپاشان نوێنەرانى چەند وڵاتێک پرسیار و روونکردنەوەى خۆیان ئاراستەى هەریەک لە بەڕێزان جێگرى سەرۆکى حکومەت و بەرێز بەرپرسى فەرمانگەى پەیوەندیەکانى دەرەوە کرد و ئەوانیش لاى خۆیانەوە روونکردنەوەى پێویستیان پێشکەش کرد و ئامادەیی هەرێمیان پیشاندا بۆ رێککەوتن لەسەر هەموو پرسە هەڵپەسێردراوەکانی. باسیان لەوەشکرد هەرێمى کوردستان لە هاووڵاتیانى عێراق هەڵاواردە کراون، لەکاتێکدا ئەوان بەپێى یاسا و دەستور مافى خۆیان لە داهاتى عێراق هەیە.\nلە دیدارەکەدا، بەڕێزان سەفین دزەیى بەرپرسى فەرمانگەى پەیوەندیەکانى دەرەوە و جوتیار عادل وتەبێژى حکومەتى هەرێمى کوردستان و دابان شەدەڵە جێگرى بەرپرسى فەرمانگەى پەیوەندیەکانى دەرەوە و هەروەها نوێنەرانى حکومەتى هەرێمى کوردستان لە دەرەوە بەشداربوون.


ئاژانسی ده نگو باسی کوردستان: ئامادەی دەورلێدانەوەی گەرووی هورمۆزین\n▫ئەمین ناسر، بەڕێوەبەری گشتی کۆمپانیای ئارامکۆ گوتی: ئێمە ئامادەبوونی خۆمان زیاتر دەکەینەوە. ئێمە دەتوانین نەوت لە ڕێگای زەریای سوورەوە هەناردە بکەین و هێڵی بۆڕی و گاراژی پێویستمان هەیە.\n▫هەروەها گوتیشی کە ئەم کۆمپانیایە ئەزموونی هەناردەی نەوتی لە کاتی تێکهەڵچوون لە کەنداوی فارس هەبووە و بەردەوام ئەرکەکانی خۆی لە ئاست کڕیارانی بەباشی بەجێ هێناوە. بۆیە دەتوانین سیستەمێکمان ببێ کە بەنەرمی نواندن دۆخەکە کۆنترۆڵ بکا.\n▫بەوتەی ئەم بەرپرسی باڵای عەرەبستانە مەترسی دابڕان لە هەناردەکان لە گەرووی هورمۆزەوە بۆ هەموو وڵاتان هەیە. ئەمەش هەموو جیهان تووشی دڵەڕاوکێ دەکا چۆن ڕێگایێکی زۆر گرنگی هاتوچۆیە بۆ هەناردە و گواستنەوەی بەشێکی زۆر لەنەوت و تەنیا عەرەبستان ناگرێتەوە.\nله لایه‌ن ئاژانسی ده نگو باسی کوردستان ajansknews kl. ۴/۰۵/۱۳۹۸ ۱۰:۴۲:۰۰ قبل‌ازظهر


شه‌فه‌ق نيوز/ رووژنامه‌ى "وۆل ستريت جۆرناڵ" ئه‌مريكى, ئاشكراى ئه‌وه كرد ك پاسه‌وه‌ان شۆڕش ئيرانى تويه‌نستگه سه‌رچه‌وه‌ى ته‌مويل تازه‌يگ بوينێده‌و له وه‌ختيگ ك وڵاته‌يل يه‌كگرتگ ئه‌مريكا ته‌نگ وه سه‌رچه‌وه‌يل ده‌خڵ رژيمم ئيرانى هه‌ڵچنيه له‌ڕێ چه‌سپان سزايه‌يل له‌بان ئيران.\nرووژنامه‌گه ئاماژه وه ئه‌وه كرد ئه‌و سه‌رچه‌وه‌ى تازه خوه‌ى له كرده‌وه‌يل ته‌هريب و پرووژه‌يل ژيرخان ئابوورى له عراق و سوريا و هاورده‌كردن كاڵا دوينێده‌وه‌و ئه‌و سزايه‌يله پشتگووش خستگه ك له‌لايه‌ن واشنتۆنه‌و له‌بان ته‌هران چه‌سپياگه.\nرووژنامه‌گه له زووان راوێژكاره‌يليگ پاسه‌وان شۆرش و سه‌رچه‌وه‌يليگ حكومى ئه‌مريكى ئه‌وه ده‌رخست ك پاسه‌وان سۆرش ده‌خڵيگ له ريككه‌فتنه‌يل ژيرخان ئابوورى ئه‌را خوه‌ى ديه‌سه‌و ك له‌ى دوياخره له سورياو عراق ئمزا كرياگه، يه‌يش له‌وه‌ختيگ ك پاسه‌وان شۆڕش كۆمپانياى گه‌وراى مقاولات وه‌ناو"خاته‌م ئه‌لئه‌نبيا"ديرێد و ساڵ گوزه‌يشت ريككه‌فتنيگ ئه‌را بنياتناين پرووژه‌يل ئمزا كردگه وه‌تايبه‌ت له مه‌سه‌له‌ى كيشانن لويله‌يل نه‌فت و غاز له عراق.


نووچە نێت | ڕاستگۆیی بێ لایەنی| سه‌رۆكى كۆمه‌ڵه‌ى خوێنبه‌خشان : له هه‌ولێر 10 هه‌زار خوێنبه‌خش هه‌یه\nJune 2021 14 - 17:05:32\nئه‌مڕۆ له رۆژى جیهانى خوێنبه‌خشین هه‌ڵمه‌تێكى به‌خشینى خوێن له هه‌ولێر به‌ڕێوه‌چوو، عه‌بدولقه‌هار عه‌لى سه‌رۆكى كۆمه‌ڵه‌ى خوێنبه‌خشانى كوردستانیش بۆ نوچه‌نێتى ئاشكرا كرد له هه‌ولێر 10 هه‌زار خوێنبه‌خش هه‌یه.\nئەمرۆ دووشەممە ١٤ی حوزەیران، عەبدولقەهار عەلی، سکرتێری کۆمەڵەی خوێنبەخشانی کوردستان، لە لێدوانێک بۆ نوچەنێت گووتی، ''ئەمرۆ جیاوازتر لە رۆژانى تر هەڵمەتێکی خوێنبەخشینمان کرد به بۆنه‌ى رۆژی جیهانی خوێنبەخشیندا، خوێنبەخشان بەرەو بانکی خوێن دێن و خوێن دەبەخشن. ئۆتۆمبێڵکی گەڕۆکیشمان هەیە کە تایبەتە بە بەڕێوبەرایەتی بانکی خوێن، لە چایخانەی مەچکۆ لە ناو بازار گرووپێکی تر خوێن وەردەگرن، خوێنبەخشێکی زۆر ئامادەیە و خوێن دەبەخشن".\nوه‌ك ده‌زانرێ ساڵى رابردوو به هۆى كه‌ره‌نتینه‌وه زۆربه‌ى هه‌ڵمه‌ته‌كان وه‌ستا بوو، ئه‌و چالاكوانه خوێنبه‌خش باس له‌وه ده‌كات ساڵى رابردوویش بۆ دابینكردنى خوێن ئاسانكارییان بۆ كراوه، عەبدولقەهارعەلی گووتی، ''بە هەماهەنگی لەگەڵ بەرێوبەرایەتی بانکی خوێن و کەرتی تەندروستی ئەوان چەند باجێکی تایبەتیان بۆ ئێمە دروستکرد بۆئەوەی بتوانین خوێنبەخشان بەرەو بانکی خوێن ببەین بەهۆی قەدەغەی هاتوچۆ، سوپاس بۆخوا ئەو پەتایەی کە بەرێمانکرد کێشەی کەمخوێنی رووی نەدا هەمیشە لە بانکی خوێن خوێن هەبووە، ئەگەر بەڵانس لە بانکی خوێن دابەزی بووایه ئاگاداری ئێمەیان دەکردەوە، ئێمەش وەکو کۆمەڵەی خوێنبەخشان نزیكه‌ى ١٠ هەزار خوێنبەخشمان لە هەولێر و دەوروبەری هه‌یه."\nلە بەشێکی تری قسەکانی دووپاتی کردەوە کە هیچ نەخۆشێك نەبووە بەهۆی نەبوونی خوێن گیان لەدەست بدات، عەبدولقەهار گوتى، "هیچ نەخۆشێکمان نەبووە بەهۆی نەبوونی خوێن گیان لەدەست بدات، چونکە خوێن بەردەوام بۆ نەخۆشانی کۆرۆنا خۆرایی بوو، پلازمایش هه‌روه‌ها، چونکە زیاتر ئەو نەخۆشیانەی کە باری تەندروستیان خراپ بوو پێویستیان بە پلازما بوو".\nئەمرۆ هاوکات لەگەڵ رۆژی جیهانی خوێنبەخش لە هەولێر نزیکەی ٢٠٠ یەکەی خوێن به بانكى خوێن دراوه وه‌ك به‌شدارییه‌ك له‌م رۆژه جیهانییه‌دا. عەبدولقەهار عه‌لى گووتی، "لە ئێستادا خوێنبەخشین زۆر باشترە و خوێنبەخشان رۆڵی کاریگەریان هەبووه"\nسەبارەت بە مەرجەکانی خوێنبەخشین عەبدولقەهار باسی لەوە کرد، لە ئافرەتان و پیاوان دەبێت تەمەنیان لە ١٨ ساڵ زیاتر بێت، تەندروست بن و نەخۆشی درێژخایەنیان نەبێت بە تایبەت ئافرەتان دەبێ دووگیان نەبن کە خوێندەبەخشن، کێشیان زیاتر لە ٥٠کگم بێت. روونیشى كرده‌وه کەسی ئاسایی چوار مانگ جارێك دەتوانێت خوێن ببەخشێت، دوای ئەوەی کە پشکنینی بۆ دەکرێت لە بەڕێوەبەرایەتی بانکی خوێن کە هیچ کێشەیەکی نییە دەتوانێت خوێن ببەخشێت.\nلە کۆتایی قسەکانیشی سه‌رۆكى كۆمه‌ڵه‌ى خوێنبه‌خشان باسی لەو گرووپە خوێنانە کرد کە له كوردستان کەمن، بەگوێرەی زانیاریەکانی ئه‌و، گرووپی AB- و B- و O- و A- کەمن، بەڵام خواستیش بۆیان کەمە. زۆرترین بەخشینيش له‌لاى خوێنبه‌خشه موجه‌به‌كانه A+ وb+ وo+ چونکە ئەوانە رۆژانە خەڵکانێکی زۆر پێویستیان بەو خوێنانە هەیە.


کمپین حقوق بشر کردستان برای منع شکنجه و لغو کامل حکم ظالمانه اعدام: آوریل 2013\nUpplagd av Unknown kl. ۳:۱۱ 0 kommentarer\nUpplagd av Unknown kl. ۲:۲۳ 0 kommentarer\nUpplagd av Unknown kl. ۶:۲۵ 0 kommentarer\nبەریز شەهید دۆکتۆر قاسملۆ بەداخەوە ئەوانی وا تۆ چاوەروانت لی دەکردن کە ریبازەکەت بەگرنەبر خەریکەن بە ریبازەکی ئێۆە خەیانەت دەکەن کەسانێک هەن خۆیان وەک حیزبی لە لای خەلک دەناسینن بەلام بە رۆژانە سەردانی سفارەتخانەکانی کۆماری تێرۆر و سیدارە دەکەن دەزانم هێشتاخۆینەکی تۆ لە ڤینا وەشک نەبووەتەوە چی کەسانێکی دوراو و سەر لی شیواو بە ریبازەکی ئێۆە خەیانەت دەکەن دۆکتۆر گیان بە تەما بووم لە ریگای ئەم نوسینەوە پەیامی خۆم ئاراستی تۆی شەهید بکەم ئێستا کەسانێک هەن دەست و قاچی بکۆژانی تۆ ماچ دەکەن بە رۆژانە ئەو خەلکانی وا خۆیان بە لایەنگری ئێۆە دەزانن سەردانی بنکەی جاسۆسی تێرۆریستی ئیران سفارەتخانەکانی ئێران دەکەن و دەست و قاچی بکۆژانی ئێۆە ماچ دەکەن بۆ وەرگرتنی زەوەی یان خانۆ و یان شناسنامەی ئێرانی\nUpplagd av Unknown kl. ۶:۲۱ 0 kommentarer\nفراخوان برای تحریم انتصابات موسوم به ریاست جمهوری نمایشی پوشالی ولی فقیه.\nملتهای ستمدیده ایرانی و سرکوب شدگان و همه قشر آگاه و روشنفکر جامعه دین زده ایرانی رژیم ترور و اعدام و خشونت پیشه ی ولایت فقیه آنچه حق و خواسته اولیه یک انسان ایرانی است از شما ها این حقوق طبیعی را سلب نموده است بنابر این وقتیکه شما دارای هیچ حق و حقوقی نیستید پس در انتصابات نمایشی و پوشالی این رژیم شرکت نکنید.\nUpplagd av Unknown kl. ۶:۲۰ 0 kommentarer\nپەنابری سیاسی کییە و بە کی دەلێن پەنابری سیاسی ؟\nبە بروایی من هەر کەسێک خۆی بە زەل بزانێت خۆی لە کەسانێکی دیکە باشتر بزانێت لە گەمژە گەمژەترە هووکاری ئەو بێرۆکەیە بۆ نەزانی و نەفەهمی و گەمژایەتی ئەو مرۆڤانە دەگرێتەوە.\nئەگەر تۆ مرۆڤێکی زاناو تی گەیشتووێت نابێت بە هیچ شیووەێەک خۆت لە کەس کەمتر بزانێت و بە هیچ شیووێەک کەسێش لە خۆت کەمتر نزانێت ئەگەر کەسێک لە خۆت کەمتر بزانێت واتە تۆ گەمژێت و ئەگەر بێت و خۆت لە کەسانێکی دیکە باشتر بزانێت هەر تۆ گەمژێت و ئەگەر خۆت لە کەسانێکی دیکە کەمتر بزانێت تۆ هەر گەمژیت.\nUpplagd av Unknown kl. ۱۵:۱۱ 0 kommentarer


پێداگری یەكێتی و بەرژەوەندی هاونیشتیمانیان!\nهیچ كات هەنگاوەكانی یەكێتی بارتەقای ئێستای بە دڵی جەماوەرەكەی نەبووە بەجۆرێك جیاواز لە هەموو رێكەوتنەكان لەپێكهێنانی كابینەی نوێی حكومەتی هەرێمدا لەبری سازش، پێداگری لەسەر خواست و داواكارییەكانی دەكا، باشتر بڵێین ئەگەر لەرابردوو سازشی (ی ن ك) بۆ تێكنەچونی ئاشتەوای كۆمەڵایەتی و سیاسی و بەرژەوەندی كۆمەڵانی خەڵك بوو بێت، ئەوا هەنوكە پێداگرییەكەی لە پێناو هەمان دۆزدایە، باشترین ئەرگومێنتیش رێكەوتنەكەی (٥)ی شوباتە كە تەواوی خاڵەكانی پابەستە بە باشكردنی گوزەران و ژیانی هاوڵاتیانەوە!\nیەكێتی لە ئێستایە فیگەرێكی گەورەیەو دووەم هێزی هەڵبژاردنە، راستە زیاتر لە نیوەی كورسیەكانی پەرلەمان لە دوای ركابەرەكەیەوەیەتی بەڵام فیدباكی یەكێتی بە كورسی نییەو دەكرێ لەوەدا( مێژوو، قوربانیدان، سنوری جوگرافی، ئیعتیباری نێودەوڵەتی، هەبونی هێزی پێشمەرگە.. هتر) بەهەند وەرگیرێت وە لەسەر بنەمای ئەو پێودانگانەش پۆستەكانی لەگەڵ دابەشكرێت!\nسیاسەت هەر بریتی نییە لە قازانج بەڵكو بەدیوە دروستەكەیدا بریتییە لە بەخشین و وەرگرتن، یەكێتی وەك هێزێكی گەورەو بەرپرسیار بەرامبەر بە ئەركە مێژوویەكانی هیچ كات پۆستی بەلاوە گرنگ نەبووە، زۆرترین قوربانیشی داوە لەو پێناوەدا بەتایبەت لە كابینەی حەوتی حكومەتی هەرێمدا ئامادەبوو پۆستی سەرۆكی حكومەت بە هاوپەیمانەكەی ببەخشێ كە ئیستحقاقی خۆی بوو!\nدوو هێز كە رێكەوتنی ستراتیجی لەنێوانیاندا واژوو دەكەن ناكرێ هێزێك برا گەورەو ئەوی تر برا گچكە و ناكرێ دانەیەك تێر و ئەوی تر برسی وناشكرێت هێزێك زۆرترین پۆست بەرێ و ئەوی تر مەحروم بكرێت، بەڵكو دەبێ سەرجەم پۆستەكان بە هاوبەشی و یەكسانی لە نێوانیاندا دابەشكرێت!\nپێداگری یەكێتی بۆ یەكپاكێجی بەغداو كەركوك و حكومەتی هەرێم، زۆر جار تەفسیری هەڵەی بۆ دەكرێ وەلێ لە بنەرەتدا ئەم هەنگاوەش هەر بۆ بەرژەوەندی كۆمەڵانی خەڵكەو یەكێتی مەبەستی گەیاندنی ئەو پەیامەیە كە ناكرێت لە ناوخۆ تەبابین و لە دەرەوە ناكۆك، پێشی وایە گەر ناكۆكیەكیمان هەبێ با لۆكاڵی بێ بەڵام بۆ بەغداو ناوچە دابڕێنراوەكان یەكتیم و یەكگرتوو بین!\nبە هاتنە پێشەوەی نەوەی سێیەمی یەكێتییەكان گۆرانێكی نەوعی لەسیاسەتی هەنوكەی حیزبەكەدا دروست بووە، واتە یەكێتی ئێستا یەكێتیەكەی چەند ساڵێك پێش ئێستاو دوای مردنی سەرۆك مام جەلال و جیابونەوەی رەوانشاد نەوشیروان مستەفا نییە فیگەرە نوێیەكانی سەركردایەتی حیزبەكە دەیانەوێ بەهەر شێوەیەك بێ پارسەنگی هێز بۆ ناوچەكە بگەرێتەوەو ئەو ناعەدالەتیە جوگرافی و ئابورییەی زۆرەی كە لە ناوچەكەدا بەرجەستەبووە تارادەیەك كەمكرێتەوە.\nبەبێ پارسەنگی هێز لەنێوان هەولێر و سلێمانی و هەروەها هەبوونی پەرتەوازەی لە نێوان هێزەكانی ناوچەكە بەتایبەت بزوتنەوەی گۆران و یەكێتی بارودۆخی دەڤەری سەوز لەمە باشتر نابێ گەر چارەسەرێكی ئانیشی بۆ نەدۆزرێتەوە دۆخەكە دەگا بە ئاقارێك كە هیچ كەس خۆزگەی پێ نەخوازێ!\n 661 جار بینراوه\nیه‌كێتی و شه‌راكه‌تی راسته‌قینه !...\nبزوتنەوەی گۆڕان دەیتوانی چی بكات!...\nکێ به‌رپرسه له داخستنی نوێنه‌رایه‌تی حکومه‌تی هه‌رێم له وڵاتی رووسیا ؟...


کوردیپێدیا - هوجام سورچی\n✌ هوجام سورچی | پۆل: شەهیدان | زمانی بابەت: 🏳 کوردیی ناوەڕاست\nیەکێک بوو لەو 30 پێشمەرگەپێشمەرگە دیلەی لای داعشداعش، لە رۆژی 25-01-2015 لەلایەن داعشێکی کورد بەناوی موەفەق ئەسعەد ئەسکەندەر، سەربڕدرا. نێوبراو خاوەنی 11 منداڵە شەش کوڕو پێنج کچ، لەنێویشیاندا کچێکی بەناوی ئەوین کەتەمەنی 20 ساڵە کەم ئەندامە و کوڕێکیشی کە تەمەنی 6 ساڵە و ناوی سامییە، ئەویش کەم ئەندامە.\n#پێشمەرگە | #داعش |\n2. 👁 15-03-2015\n3. 👁 25-01-2015\n4. 👁 26-01-2015\n📅 رۆژی کۆچی دوایی: 25-01-2015\n➕ ئەم بابەتە لەلایەن: (هاوڕێ باخەوان)ەوە لە: Jan 28 2015 10:56PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 25 2021 10:41PM باشترکراوە\n👁 ئەم بابەتە 87,296 جار بینراوە\n📷 فایلی وێنە 1.0.1 34 KB Jan 28 2015 10:56PM هاوڕێ باخەوان


كورته مێژوویه‌ك له‌سه‌ر ٨ی مارس رۆژی جیهانی ژن – رادیو ده‌نگی ئازادی و یه‌كسانی\nكورته مێژوویه‌ك له‌سه‌ر ٨ی مارس رۆژی جیهانی ژن\nفوریه 26, 2015 فوریه 26, 2015\nئا: په‌روین عه‌لی مورادی\nرێكه‌وتی ٨ی مارسی ساڵی ١٨٧٥، ژنانی كرێكاری كارگه‌كانی قوماش دووری‌و جل دووری له نیۆیۆركی ئه‌مریكا رژانه سه‌ر شه‌قامه‌كان‌و خوازیاری زیاد كردنی رێژه‌ی حه‌قده‌سته‌كان، كه‌م كردنه‌وه‌ی سه‌عاتی كار‌و باشتر كردنی بارودۆخی زۆر ناله‌باری كارییان بوون. به‌ڵام ئه‌م خۆپیشاندانه به ده‌ستێوه‌ردانی پۆلیس كێشرایه توندوتیژی‌و ژنانیان دایه به‌ر لێدان‌و ئه‌زیه‌ت‌و ئازار‌و بێ‌رێزیان پێكردن.\nساڵی ١٩٠٧ له ده‌وره‌یه‌كدا كه خه‌باتی ژنان بۆ دابین كردنی مافه سیاسی‌و كۆمه‌ڵایه‌تییه‌كان په‌ره‌ی سه‌ندبوو، به‌بۆنه‌ی په‌نجاهه‌مین ساڵڕۆژی خۆپیشاندانی نیۆیۆرك له ٨ی مارس، ژنان خۆپیشاندانێكیان وه‌ڕێخست.\nپێشنیاری هه‌ڵبژاردنی رۆژێك له ساڵ وه‌ك “رۆژی ژن” یه‌كه‌م جار له جه‌ریانی خه‌باتی ژنانی نیۆیۆرك له ژێر دروشمی “مافی ده‌نگدان بۆ ژنان” هاته گۆڕێ.\nدوو هه‌زار ژنی خۆپیشانده‌ر له ٢٣ی فێڤریه‌ی ١٩٠٩ پێشنیاریان كرد كه هه‌موو ساڵێك له رۆژی یه‌كشه‌ممه‌ی كۆتایی مانگی فێڤرییه‌دا، خۆپیشاندانێكی سه‌رتاسه‌ری له ئه‌مریكا به بۆنه‌ی “رۆژی ژن” به‌ڕێوه‌بچێت.\nله ساڵی ١٩٠١٠ و له “دووهه‌مین كۆنفڕانسی ژنانی سوسیالیست” كه “كلارا زتكین” یه‌كێك له رێبه‌رانی بوو، ئه‌م ژنه كۆمۆنیست و سوسیالیسته پێشنیاری كرد كه “رۆژێكی جیهانی بۆ ژنان” دیاری بكرێت. پێشتر ژنانی سوسیالیستی ئۆتریشی رۆژی “ئه‌وه‌ڵی مانگی مه‌ی”یان پێشنیاز كردبوو. به‌ڵام ئه‌وه‌ڵی مانگ مه‌ی، تایبه‌تمه‌ندییه‌كی دیكه‌ی هه‌بوو كه ده‌یتوانی گرینگی مه‌سه‌له‌ی ژنان تێدا ون بێت یان بكه‌وێته په‌راوێزه‌وه.\nژنانی سوسیالیستی ئاڵمان، رۆژی ١٩ی مانگی “مارس”یان پێشنیار كرد. بۆنه و گرینگی ئه‌م رۆژه، خه‌باتی شۆڕشگێڕانه‌ی کۆمه‌ڵانی خه‌ڵكی ئه‌و وڵاته له ساڵی ١٨٤٨ له دژی رژیمی پاشایه‌تی پرۆس بوو كه له به‌رامبه‌ر ویست‌و داخوازییه‌كانی ئه‌واندا له ١٩ی مارسی هه‌مان ساڵ، ملی كه‌چ كردو به‌ڵێنی به جه‌ماوه‌ری ئه‌و وڵاته دا كه داخوازییه‌كانیان جێبه‌جێ ده‌كات. یه‌كێك له‌و خواستانه “مافی ده‌نگدان بۆ ژنان” بوو. “دووهه‌مین كۆنفڕانسی ژنانی سوسیالیست”، رۆژی به‌ڕێوه‌بردنی یه‌كه‌م مه‌راسمی “رۆژی ژن”یان ١٩ی مارسی ١٩١١ دیاری كرد. بڕیاری قه‌تعی و نیهایی له‌سه‌ر دیاری كردنی “رۆژی جهانی ژن” بۆ دواتر، دواخرا.\nدوای بڵاو كردنه‌وه‌ی بڕیارنامه‌ی كۆنفڕانس سه‌باره‌ت به دیاری كردنی “رۆژی جیهانی ژن”، ئه‌نترناسیوناڵی دووهه‌م له‌م بڕیاره پشتیوانی كردو یه‌كه‌م ته‌شیكلاتێك بوو كه ئه‌م رۆژه‌ی به‌ره‌سمی ناسی.\n١٩ی مارسی ١٩١١ شه‌قامه‌كانی ئاڵمان، ئۆتریش، سوئیس و دانمارك به مارشی ژنان كه‌وته له‌رزین. ژماره‌ی ژنانی خۆپیشانده‌ر له ئۆتریش گه‌یشته ٣٠ هه‌زار كه‌س. هێزه‌كانی پۆلیس هێرشیان كرده سه‌ر خۆپیشاندانه‌كه‌و ده‌ستیان كرد به لێدانی ژنان و ژماره‌یه‌كیشیان لێ‌ده‌ستبه‌سه‌ر كردن.\nساڵی ١٩١٣ “ده‌بیرخانه‌ی نێونه‌ته‌وه‌یی ژنان” (یه‌كێك له ناوه‌نده‌كانی سوسیالیستی دووهه‌م)، بۆ رێزگرتن له یادوبیره‌وه‌ری ژنانی كرێكار له ئه‌مریكا، ٨ی مارسی وه‌ك “رۆژی جیهانی ژن” هه‌ڵبژارد. هه‌ر له‌و ساڵه‌دا، ژنانی زه‌حمه‌تكێش و ژنانی روناكبیری شۆڕشگێڕ له روسیه‌ی تێزاری و له سه‌رتاسه‌ری ئه‌وروپا، رێوڕه‌سمی “٨ی مارس”یان به شێوه‌ی خۆپیشاندان و میتینگ به‌ڕێوه‌برد.\nله ساڵی ١٩١٤ شه‌ڕی یه‌كه‌می جیهانی ده‌ستی پێكرد. له ئه‌وروپا كه ناوه‌ندی شه‌ڕ بوو، ژنانی شۆڕشگێڕ توانیان خۆپیشاندانی ٨ی مارسی ١٩١٥ و ١٩١٦ له ژێر دروشمی سه‌ره‌كی “دژ به شه‌ڕی ئه‌مپریالیستی”، به‌ڕێوه‌ببه‌ن. له وڵاتانی ده‌رگیری شه‌ڕ، چینه جیاجیاكانی كۆمه‌ڵگا به دوو ده‌سته‌ی “لایه‌نگرانی شه‌ڕ و نه‌یارانی شه‌ڕ” دابه‌ش كرابوون و ئینشقاق و ئینشعاب له ریزی بزووتنه‌وه‌ی ژنان، پێشی له به‌ڕێوه‌چوونی سه‌رتاسه‌ری و به‌ربڵاوی “رۆژی جیهانی ژن” گرت.\nله ساڵی ١٩١٧ خۆپیشاندانی ژنانی كرێكار له پێترۆگراد له دژی برسیه‌تی‌و شه‌ڕو تێزاریسم، بانگی ده‌ستپێكی شۆڕشی روسیه بوو. كرێكارانی شار بۆ پشتیوانی له‌م خۆپیشاندانه، مانگرتنی گشتیان راگه‌یاند. ٨ی مارسی ١٩١٧ بووه رۆژێكی له‌بیرنه‌كراوه‌و زیندوو له مێژووی شۆڕشی رووسیادا.\nساڵی ١٩٢١، “كۆنفڕانسی ژنانی ئه‌نترناسیوناڵی سێهه‌می كۆمۆنیستی” له موسكۆ به‌ڕێوه‌چوو. له‌و كۆنفڕنسه‌دا رۆژی ٨ی مارس وه‌ك “رۆژی جیهانی ژن” په‌سه‌ند كرا. كۆنفرانس، ژنانی سه‌رتاسه‌ری جیهانی بۆ خه‌بات له دژی سیستمی ئه‌و سه‌رده‌مه و بۆ پێڕاگه‌یشتن به خواسته‌كانیان، بانگهێشت كرد.\nله نیوه‌كانی ده‌یه‌ی ١٩٣٠ دا، جارێكی دیكه جیهان به‌ره‌و شه‌ڕی جیهانی نوێ هه‌نگاوی هه‌ڵگرت. به‌ڕێوه‌چوونی خۆپیشاندانی “رۆژی جیهانی ژن” له وڵاتانێك كه له ژێر سه‌یتره‌و حاكمیه‌تی فاشیزم دا بوون، نایاسایی راگه‌یه‌ندرا. سه‌ره‌ڕای ئه‌م قه‌ده‌غه بوونه، له ٨ی مارسی ١٩٣٦ دا، ژنان له “بێرلین”ی ئاڵمان خۆپیشاندانیان وه‌ڕێخست. له هه‌مان رۆژدا، سپانیای فاشیست شاهیدی خۆپیشاندانی ٨ی مارس له “مادرید” بوو. ٣٠ هه‌زار ژنی كۆمۆنیست‌و كۆماریخواز، دروشمی “ئازادی و ئاشتی”یان دووپات ده‌كرده‌وه.\nدوابه‌دوای شه‌ڕی دووهه‌می جیهانی، شۆڕشه‌كان‌و بزووتنه‌وه رزگاریخوازه‌كان له چه‌ندین وڵاتی جیاجیادا كه‌وته رێ. ژماره‌یه‌كی زۆر له ژنان‌و پیاوانی “چین”ی له ماوه‌یه‌كی كورتدا هه‌نگاوگه‌لێكی گه‌وره‌یان بۆ رزگار كردنی ژنان، هه‌ڵگرت. له‌و ساڵانه‌دا، زۆرتر ده‌وڵه‌ته‌كان‌و ته‌شكیلاتی پێشكه‌وتنخواز و شۆڕشگێڕ بۆ به‌ڕێوه‌بردنی “رۆژی جیهانی ژن” هه‌وڵیان ده‌دا.\nله ده‌یه‌ی ١٩٦٠، له وڵاتانی ئاسیا و ئه‌فریقا و ئه‌مریكای لاتین بزووتنه‌وه‌گه‌لێكی پێشكه‌وتنخواز سه‌ریان هه‌ڵدابوو. له وڵاتانی سه‌رمایه‌داری پێشكه‌وتووش بزووتنه‌وه‌كان‌و خه‌باتی شۆڕشگێڕانه و پێشكه‌وتنخواز چالاكییه‌كانی خۆیان په‌ره‌پێدابوو و بزووتنه‌وه‌ی رزگاریخوازی ژنانیش به شێوه‌یه‌كی به‌رچاو په‌ره‌ی سه‌ندبوو.\nله ئه‌مریكاو ئه‌وروپا، ژنان له دژی داب‌و نه‌ریت‌و یاسا پیاوسالارانه‌كان و یاساكانی كلیسا، راپه‌ڕین. له بزووتنه‌وه‌ی ژنان باسگه‌لێكی وه‌ك: مافی ته‌ڵاق (جیابوونه‌وه)، مافی له‌بار بردنی كۆرپه‌له، خولقاندنی ده‌رفه‌تی پیشه‌یی، قه‌ده‌غه كردنی ئه‌زیه‌ت‌و ئازاری جنسی، به چاوی سوك سه‌یر كردنی ژنان، كه‌م كردنه‌وه‌ی سه‌عاتی كاری رۆژانه و … هاته‌گۆڕێ. ئه‌م بزووتنه‌وه‌یه توانی له هه‌ندێك له‌م بوارانه‌دا به‌ره‌وپێش بڕوات.\nله خۆپیشاندانی ٨ی مارسی ١٩٦٩ ژنان له زانكۆی “بێركلی” ئه‌مریكا كۆبوونه‌وه و له دژی شه‌ڕ له “ویتنام” خۆپیشاندانیان وه‌ڕێخست.\nله ساڵی ١٩٧٧، رێكخراوی نه‌ته‌وه‌یه‌كگرتووه‌كان له بڕیارنامه‌یه‌كدا ٨ی مارسی له ژێر ناوی “رۆژی مافه‌كانی ژنان‌و ئاشتی نێونه‌ته‌وه‌یی”، له ساڵنامه‌ی ره‌سمی خۆیدا سه‌بت‌و تۆمار كرد.\nدوای كۆتایی هاتنی شه‌ڕی دووهه‌می جیهانی و به تایبه‌ت له كۆتاییه‌كانی ده‌یه‌ی ١٩٧٠، به گه‌شه‌سه‌ندنی سه‌رمایه‌داری له وڵاتانی دواكه‌وتوودا، ژماره‌یه‌كی زۆر له ژنان به كارو خوێندنه‌وه (ته‌حصیل) سه‌رقاڵ بوون. به‌ڵام له هه‌مان حاڵدا، ژنان هه‌روا له كۆمه‌ڵگادا پله‌ی ده‌ره‌جه دوویان هه‌یه‌و له كۆت‌و به‌ندی نیزامی پیاوسالاردا گیریان خواردووه.\nبه سه‌رنجدان به بارودۆخی خراپ‌و ناله‌باری ژنان له سه‌رتاسه‌ری جیهان و به تایبه‌ت ژنانی كرێكار له وڵاتانێك كه له‌سه‌ر بنه‌مای دین حكومه‌ت ده‌كه‌ن، بزووتنه‌وه‌كانی ژنان بۆ به‌ده‌ستهێنانی مافه‌كانیان، تێده‌كۆشن‌و خه‌بات ده‌كه‌ن. ژنانی ئێران له خۆپیشاندان‌و ئه‌و كۆبوونه‌وانه‌ی كه رێكه‌وتی ٨ی مارسی ٢٠٠٣ له تاران و باقی شاره‌كانی ئێران به‌ڕێوه‌یان برد، وێڕای باس كردنی خواسته ئینسانی‌و كۆمه‌ڵایه‌تییه‌كانی خۆیان، خوازیاری به ره‌سمی ناسینی ٨ی مارس وه‌ك رۆژی جیهانی ژن، له ساڵنامه‌ی ره‌سمی ئه‌و وڵاته‌دا بوون. هه‌رچه‌ند ئه‌م خواسته‌ی ئه‌وان له لایه‌ن حكومه‌تی كۆنه‌په‌ره‌ستی كۆماری ئیسلامیه‌وه په‌سه‌ند نه‌كراو قه‌تیش ناكرێت، چوونكه ئه‌م رژیمه رۆژی له‌دایك بوونی “فاتیمه‌ی زارا” كچی محه‌ممه‌دی وه‌ك رۆژی ژن راگه‌یا‌ندووه. كۆماری ئیسلامی ژنی نمونه به ژنێك ده‌ڵێت كه هاوسه‌رێكی باش واته گوێڕایه‌ڵی مێرده‌كه‌ی بێت و به‌قسه‌ی مێرده‌كه‌ی بكات، جله‌كانی بۆ بشۆرێ، ماڵی بۆ خاوێن كاته‌وه، خزمه‌تی دایك‌و باوكی‌و كه‌س‌و كاری مێرده‌كه‌ی بكات و منداڵی بۆ به‌خێو بكات. ژنی باش‌و دایكی باش له روانگه‌ی كۆماری ئیسلامییه‌وه یه‌عنی به هه‌موو شێوازێك خزمه‌تی مێرده‌كه‌ی بكات‌و له به‌رامبه‌ر سه‌ختیه‌كانی ژیاندا ناڕه‌زایه‌تی ده‌رنه‌بڕێت. ئه‌گه‌ر ئه‌مانه‌ی نه‌كرد چیتر ژنێكی باش نییه‌و به‌لاڕێدا چووه. به‌ڵام خۆشبه‌ختانه به سابقه‌و پێشینه‌یه‌ك كه بزووتنه‌وه‌كانی ژنانی ئێرانی هه‌ر له شۆڕشی مه‌شتروته‌وه بگره تا شۆڕشی ٥٧، ئه‌وه‌مان پێی نیشان ده‌دات كه ئه‌وان له به‌رامبه‌ر ئه‌م هه‌مووه بێ مافی و بێ عه‌داڵه‌تییه بێده‌نگ نابن‌و له هه‌ر ده‌رفه‌تێك كه‌ڵك وه‌رده‌گرن تا ده‌نگی ناڕه‌زایه‌تی و ئێعترازی خۆیان به‌رز بكه‌نه‌وه‌و به گوێی جیهانیان بگه‌یه‌نن. بۆ نمونه خۆپیشاندانه‌كانی ساڵی ١٣٨٨ی ئێرانمان له‌بیره كه ژنان به چ هێزێكی به‌هێزه هاتنه مه‌یدان‌و ئه‌و ده‌رفه‌ته‌یان قۆزته‌وه بۆ ئه‌وه‌یكه له دژی نابه‌رابه‌رییه‌كانی كۆمه‌ڵگا ده‌نگ هه‌ڵبڕن كه له ئاكامی ئه‌م خۆپیشاندان و ناڕه‌زایه‌تییه‌دا، چه‌ندین ژنی بوێرو تێكۆشه‌ر له لایه‌ن هێزه كۆنه‌په‌ره‌سته‌كانی جمهوری ئیسلامییه‌وه كوژران‌و له‌م پێناوه‌دا گیانی ئازیزیان به‌ختكرد.\nكۆماری ئیسلامی ترسی لێنیشت هه‌موو هه‌وڵێكی خۆی خسته‌گه‌ڕ كه بزووتنه‌وه‌كانی ژنان له‌ناو ببات. به‌م شێوه‌یه ده‌یان‌و بگره سه‌دان ژنی چالاكیی، قۆڵبه‌ست و راپێچی زیندانه‌كان كرد. ژنان له زیندانه‌كانی كۆماری ئیسلامی ئه‌شكه‌نجه‌و ئازار دران، زیندانی درێژ ماوه‌یان بۆ بڕایه‌وه، له چالاكییه كۆمه‌ڵایه‌تییه‌كان بێبه‌ش كران‌و هه‌وڵی خانه‌نشین كردنیان درا، به‌ڵام سه‌ره‌ڕای ئه‌مانه وره به‌رزتر له جاران له‌سه‌ر ویست‌و داخوازییەکانیان پێداگری ده‌كه‌ن‌و له خه‌بات‌و چالاكییه‌كانیان پاشگه‌ز نه‌بوونه‌ته‌وه‌و نابنه‌وه.\nرۆژی ٨ی مارس له هه‌موو ژنان‌و پیاوانی ئازادیخوازو به‌رابه‌ریخواز له سه‌رتاسه‌ری جیهان پیرۆز بێت. به هیوای جیهانێكی به‌دوور له هه‌رجۆره زوڵم‌و ستم‌و نابه‌رابه‌رییه‌ك.\nPrevious Article بەرەی جیهانی دژی سەرمایەداری بەهێز تر دەبێت\nNext Article بـه‌یـاننامـه‌ی مـافـه‌كـانی ژن


سێشەممەی داهاتوو دانیشتنی پەرلەمانی کوردستان بەڕێوەدەچێت\nکارنامەی دانیشتنەکە پڕۆژەیاسای چاکسازی تێدایە؟\n14:53 یه‌ك شه‌ممه 22 کانونی یەکەم 2019\nبڕیارە ڕۆژی سێشەممەی داهاتوو دانیشتنی پەرلەمانی کودستان بەڕێوەبچێت و بریاردەری لیژنەی یاسایی پەرلەمانیش ئاماژەی بەوەکرد، کۆبوونەوەکە تایبەت دەبێت بە دیاریکردنی ڕۆژی تایبەت بە کلتور و زمانی تورکمانەکان و پێشیوایە لە دانیشتنەکەدا باس لە پڕۆژەیاسای چاکسازی ناکرێت.\nئەمڕۆ یەک‌شەممە 22ی کانونی یەکەمی 2019، لە ڕاگەیەندراوێکدا سەرۆکایەتی پەرلەمان بانگهێشتی پەرلەمانتارانی کردووە بۆ بۆ دانیشتنی ژمارەی 12ی ئاسایی لە ڕۆژی سێشەممەی داهاتوو، 24ی کانونی یەکەمی 2019.\nدەربارەی ئەجیندای دانیشتنەکە، جەلال محەممەد، بڕیاردەری لیژنەی یاسایی پەرلەمان بە ناس کوردی ڕاگەیاند: “بەرنامەی کاری دانیشتنەکە تایبەت دەبێت بە خوێندنەوەی دووەم دەربارەی دیاریکردنی ڕێکەوتی 17ی تشرینی دووەمی هەموو ساڵێک بە ڕۆژی کلتور و زمانی تورکمانی”.\nهاوکات دەربارەی ئەوەی لە دانیشتنەکەدا، خوێندنەوەی دووەم بۆ پڕۆژەیاسای چاکسازی دەکرێت؟، جەلال محەممەد ئاماژەی بەوەکرد: “پێشبینی ناکەم لەو کۆبونەوەیەدا خوێندنەوەی دووەم بۆ پڕۆژە یاسای چاکسازی خانەنشینی بکرێت، چونکە هەتاوەکو ئێستا ڕاپۆرتی لیژنەکان تەواو نەبوە و لە سەرۆکایەتی پەرلەمان و لیژنە تایبەتمەندەکانیشەوە بەهیچ شێوەیەک پێمان نەوتراوە کە خوێندنەوەی دووەمی ئەو پڕۆژەیە دەخەینە بەرنامەی کارەوە”.\nهاوکات سەبارەت بە دیاریکردنی ڕۆژێکی تایبەت بە کلتور و زمانی تورکمانەکان، هیمداد سەباح، سەرۆکی بەرەی تورکمانی بە ناس کوردی وت: ” “بەپێی ئەو پڕۆژەیەی لیژنەی ڕۆشنبیری لەسەر داوای فراکسیۆنە تورکمانەکان ئامادەیان کردوە، ڕۆژی 17ی تشرینی دووەمی هەموو ساڵێک لە هەرێمی کوردستان بە ڕۆژی نیشتمانی و کلتوری تورکمان دەناسێندرێت و لە قوتابخانە تورکومانییەکان بۆنە و چالاکی تایبەت بەو ڕۆژە بەڕێوەدەچێت”.\nدەربارەی هۆکاری دیاریکردنی ئەو ڕێکەوتەش، هیمداد سەباح، ڕونیکردەوە، هۆکاری دیاریکردنی ئەو ڕێکەوتە ئەوەیە کە، لەڕۆژی 17ی تشرینی دووەمی ساڵی 1993 یەکەم قوتابخانەی تورکمانی لە هەریمی کوردستان کراوەتەوە.


هۆشداری: لە شەڕی ئێران و ئیسرائیلدا هیچ شارێكی كوردستان پارێزراو نابێت\n’’شارەكانی كوردستان دەگیرێن’’\n2021.12.10 - 18:08\nناوەندی لێكۆڵینەوەی "تاسك" دەڵێت: ئەگەری رووبەڕوو بوونەوەی ئێران و ئیسرائیل زۆر بەهێزە و لەوكاتەشدا هەولێر و سلێمانی و دهۆک وەک یەک دەبێتە ئامانجی سەرەکی ئێران و دوور نییە شارەكان داگیر بكرێت.\nناوەندەكە كە بارەگاكەی لە هەولێرە و پ. د. عوسمان عەلی سەرپەرشتی دەكات، لە شرۆڤەیەكدا (10ی كانونی یەكەمی 2021) كە وێنەی دراوەتە "ناس كورد" ئاماژەی بەوەكردووە، دوێنێ پێنج شەممە وەزیری دەرەوەی ئیسرائیل بنێت گەیشتە واشنتۆن لەگەل وەزیری دەرەوەی ئەمریکا کۆبوونەوە، بە گوێرەی لێکۆڵینەوەی چاودێران بێت، ئەم کۆبوونەوە تایبەت بووە بەپرسی هێرشی سەربازی بۆ سەر ئێران.\nهەروەها دەڵێت: هەر دوێنێ خولێکی تر دانوسانی نێوان ئەمریکا و ئێران لە جنێف بەڕێوە چوو، شایەنی باسە هەردوو ولات لێدوانی توندیان بەرامبەر یەکتر دا، بەرپرسانی ئێران ئەوەی بیر خستەوە کە ئەمریکا و وولاتانی ئەوروپی زیاد لە هەزار جۆری ئابلۆقەیان خستۆتە سەر وولاتەکەیان چیتر لەوە زیاتر ناتوانن ئارام بگرن.\nشرۆڤەی ناوەندەكە باس لەوە دەكات ئاماژەكان لەسەر ئەوەن دانوسان بە هیچ ئەنجامێک ناگا، ئەگەر ئەمریکا پێش وەخت لە واشنتۆنەوە هەندێ نەرمی نیشان نەدا لەبارەی ئەو ئابلۆقەی ئابووری و سیاسیانەی سەر ئێران. بەلام ڕوونە ئەوروپی و ئەمریکایەکان سورن لە سەر جێ بەجێ کردنی ئەو 12 مەرجەی کە پێوسیتە ئێران بێ سێ و دوو ئەنجامیان بدا. کە گرنگتریان ڕاگرتنی کۆمەکی ئێران بۆ گروپە تیرۆریستییەکان وەک حوسی و حیزبوڵڵا و میلیشیاکانی عیراق و سوریا. مەرجی دووەم کە ترامپ ئەندازیاری ئەم مەرجە بووە، ئەویش راگرتنی پیتاندنی یۆرانیۆم و تێک شکاندنی موشەکی بالیسی ئێرانە.\nشرۆڤەكە پیشبینی ئەوە دەكات ئێران پابەندی هیچێک لەو مەرجانە نابێت، هەر بۆیە لە 25 ئۆكتۆبەری رابردوو سەرکردە سەربازیەکان لە پنتاگۆن کۆبونەوەیەکی فراوانیان کرد بە ووردی سیناریۆیەکانی هێرش بۆ سەر ئێرانیان تاوتوێ کرد، ئەمە دوای بە بن بەست گەیشتنی دانوسانی ڤییەننا.\nبەگوتەی شرۆڤەگە رەئیسی سەرۆک کۆماری ئێران کە بە سروشت پیاوێکی توندە پێداگری ئێران لە سەر سیاسەتی خۆی دەکات وە ئەوان یاری دەکەن لە سەر بوونی چاکدارەکانیان لە عێراق و یەمەن و سوریا بەمەبەستی لێدان لە بەرژەوەندییەکانی ئەمریکا لە ڕۆژ هەڵاتی ناوەڕاست.\nپاشان شرۆڤەكە دەپرسێت: لەئەگەری پێکدادانی سەربازی نێوان ئەمریکا و ئێران هەرێمی کوردستان لە کوێی هاوکێشەکە دایە؟ هەروەها دەڵێت: لە رابردوودا سەرۆکی ئاسایشی نەتەوەیی ئێران عەلی شەمخانی رایگەیاند کە لە ئەگەری شەڕی نێوان ئێران و ئەمریکا ئەوان ئامادەن لە هەموو بەرژەوەندییەکی ئەمریکا بدەن لە ناوچەکە دا. هەرێمی کوردستان کە سنوری چەند سەعاتێک لە ئێران دورە، هاوکات چەند بنکەیەکی ئەمریکی تێدایە بئ گومان شوێنکی ستراتیژیە بۆیان. لەبەر ئەوە پێویستە لە هەرێمی کوردستان یەکەم شت ئەنجام بدرێت بەرەیەکی کورستانی و نیشتمانی بەهێز دروست بکرێت، بێ ڕەچاو کردنی دەرئەنجامەکانی هەلبژاردن لە هەموو لایەنەکان پێک بهێنرێت، بۆ خۆ ئامادەکردن بۆ هەموو ئەگەرێک. گومان لەوەدا نییە لە ئەگەری دروست بوونی شەڕ لە نێوان ئێران و ئەمریکا ناوچەکە زۆر گۆڕانکاری گەورە و گرنگ بەخۆیەوە دەبینی، هەروەک چۆن کورد لە دوای جەنگی یەکەمی جیهانی ئامادە نەبوو بۆ پێشهاتە سیاسیەکان و نەیانتوانی لە سەر ڕووبەری چوار خاکی کوردستان کیانێک بۆیان هاوشێوەی ئەرمەن و ئازەر یۆنانیەکان پێک بهێنن! بەهەمان شێوە ئێستاش هیچ ئامادەکارییەک نییە.\nد. عوسمان عەلی لە كۆتایی شرۆڤەكەدا نووسیویەتی:\nهەڵە تێگەیشتنک هەیە لای هەندێ سیاسەتمەدار و چاودێران، گوایە ئیسرائیل و ئێران خاوەنی بەرژوەندی گەورەن و هەرگیز ئەگەری رووبەڕوو بوونەوەی سەربازی لە نێوانیان روونادات. ئەمە بۆ سەردەمی باڕاک ئۆباما ڕاست بوو، بەلام بەپێچەوانەوە ئەمڕۆ ئەگەری رووبەڕوو بوونەوە زۆر بەهێزە.\nلەئەگەری شەڕدا هیچ شارێکی هەرێمی کوردستان پارێزراو نابێ هەولێر و سلێمانی و دهۆک وەک یەک دەبێتە ئامانجی سەرەکی ئێران و نزیکە لە زیانێکی زۆری گیانی و ماددی. بۆیە پێویستە هەر لە ئێستاوە حکومەتی هەرێم لە رێگای دبلۆماسیەکانی هەوڵەکانی لە ئەمریکا و ئەوروپا چڕ بکاتەوە هاوشێوەی ئیسرائیل و سعودیە و ئیماڕات بە دژە موشەک شارەکانی بپارێزرێت. وە ئیدارەی ئەمریکا رابگەیەندرێت کە لێدان لە هەرێمی کوردستان هێلی سورە.\n16 ئوکتۆبەر حەشدی شەعبی تا نزیک هەولێر هات، لە ئەگەری شەڕی نێوان ئێران و ئەمریکا سوپاکانی سەر بە ئێران شارەکانی هەرێمی کوردستان بگرن، چونکە ئەوان کوردستان بە ئیسرائیلی دوەم وەسف دەکەن. بۆیە تا 16 ئۆکتۆبرییکی تر دووبارە نەبێتەوە پێوستە نێوان پارتی و یەکێتی لێک تێگەیشتنی ڕون هەبێ، ئامادەکاری بکرێت بۆ هەموو ڕووبەڕووبوونەوەیەک. بۆیە یەک خستنی ناو ماڵی کورد، نیەتی جدی حکومەت بۆ چاکسازی کە بەداخەوە حکومەت لە پرۆسەی چاکسازی زۆر جدی نیە کارەکە بە سستی دەڕوات ، ئاشت بوونەوەی نێوان حکومەت و جەماوەر و گەڕانەوەی متمانەی خەلک و حکومەت و کاراکردنەوەی پەرلەمان و پێدانی ڕۆڵی ڕاستەقینەی خۆی.\nلەو ئەگەرانەن کە کورستان لە مەترسیەکی گەورە دەپارێزرێت.\n2021.12.09 - 08:44\nهۆشداری؛ دەرمانەکەی فایزەر مەترسی لەسەر ژیانی هەندێک کەس دروست دەکات\n2021.12.27 - 14:58\nدادگای فیدڕاڵی لەسەر هەڵوەشاندنەوەی ئەنجامەکانی هەڵبژاردن بڕیاری دا\n2021.12.27 - 14:14\n2021.12.27 - 12:01


گازپرۆم: بەرهەمهێنانی نەوتی خاو لە کێڵگەی نەوتی گەرمیان گەیشتە 30 هەزار بەرمیلی ڕۆژانە\nکۆدی هەواڵ: 2834\nڕێکەوتی بڵاوکردنەوە: 10:05 - 2021/07/24\nبەشی جیهان- کۆمپانیای ڕووسیی گازپرۆم لە بەیاننامەیێکدا ڕایگەیاند بەرهەمهێنانی نەوتی خاو لە کێڵگەی نەوتی گەرمیان بۆ 30 هەزار بەرمیلی ڕۆژانە بەرز بۆتەوە.\nکۆمپانیای نەوتیی گازپرۆم لە ساڵی 2010وە لە کێڵگەی نەوتی گەرمیان کارد دەکات و ئێستا ئاماژەی بەوە کردووە کە ڕێژەی بەرهەمهێنانی نەوتی خاو لە کێڵگەیە بۆ 30 هەزار بەرمیلی ڕۆژانە بەرز بۆتەوە.\nکۆمپانیاکە ڕاشیگەیاندووە چوارەم بیری نەوت لە کێڵگەی نەوتی سەرقەڵای گەرمیان لە مانگی ئەیپرێڵی ئەمساڵدا کرایەوە و بەوەش ڕێژەی بەرهەمهێنانی نەوتی خاو گەیشتە 30 هەزار بەرمیلی ڕۆژانە.\nکۆمپانیاکە لە بەیاننامەکەی خۆیدا ئاماژەی بەوەش کردووە کە 1.2 ملوێن تەن نەوتی خاو واتا 9.3 ملوێن بەرمیل نەوتی لەو کێڵگە نەوتییە بەرهەم هێناوە.\nهەر بە گوێرەی بەیاننامەکەی گازپرۆم لە سەرەتای کارکردنی ئەو کۆمپانیا نەوتییەوە لە کێڵگەی سەرقەڵا 40 لە سەدی پشکی ئەو کێڵگەیەی بەدەستەوەیە کە بە گشتی 5 ملوێن تەن نەوتی خاوی لێ بەرهەم هێناوە.\nکۆمپانیا ڕووسییەکە گرێبەستێکی دیکەشی لەگەڵ حکوومەتی هەرێمی کوردستان واژۆ کردووە و بە پێی گرێبەستەکەش لە دوو کێڵگەی نەوتی شاکەل و هەڵەبجەش کار دەکات.


پەیوەندی ڤیدیۆیی بۆ مێسنجەری فەیسبووک زيادكرا – کەی ئای تی ئێن\nوا دیارە فەیسبووک دەیەوێت جڵەوی جیهانی پەیوەندی ڤیدیۆیی بگرێت و کێبەرکێ لەگەڵ کۆمپانیاکانی تری هەمان بواردا بکات بۆ نمونە هەنگئاوتی گووگڵ و سکایپی مایکرۆسۆفت و چەندانی تر. ئەوەتا ئەمڕۆ ٢٧ی ٤ی ٢٠١٥ بە فەرمی لە پێگەی ژووری هەواڵی فەیسبووک زیادکردنی پەیوەندی ڤیدیۆیی بۆ مێسنجەری فەیسبووک ڕاگەیەندرا. وەکو لە ڕاگەیاندراوەکە ئاماژەی پێکراوە دەڵێت ئەگەر لەمەودوا دەزانیت وشەکان بەس نین بۆ دەربڕینی هەستەکان ئەوا دەتوانی وێنۆچکەی ڤیدیۆکە لەبەشی سەرەوە، دەستە ڕاست دابگریت و پەیوەندی ڤیدیۆیی لەگەڵ بەرامبەر دەست پێ بکەیت. وا دیارە دەمێکە پەیوەندی دەنگی بەردەستە بەکارهێ،ەران سودمەندبوون لێی بەڵام لەمەودوا دەتوانن پەیوەندی ڤیدیۆیی ئەنجام بدەن لەسەر هەردوو سیستەمی ئەندرۆید و ئای ئۆ ئێس تەنانەت ئەگەر یەکێکیان ئەندرۆید و ئەوەی تریان ئای ئۆ ئێسیش بێت ئەوا دەتوانن پەیوەندی ڤیدیۆیی بەیەکەوە بکەن و جیاوازی نییە لە نێوانیان.\nشایەنی باسە لە ئێستادا ئەم خزمەتگوزارییە بەتەنها لە ١٨ وڵات بەردەستە کە Belgium و Canada و Croatiaو Denmark و France وGreece و Ireland و Laos و Lithuania و Mexico, Nigeria و Norway و Oman, Poland و Portugal و UK و the US و Uruguayـن. و هەروەها لە چەند مانگی داهاتوو بە وڵاتەکانی تری جیهان دەگات و ئەوانیش دەتوانن چێژ لەپەپوەیندی دەنگی مێسنجەری فەیسبووک وەرگرن.


گەر ژن و مێردێک منداڵیان نەبێ دروستە کەسێک کە منداڵى زۆرە منداڵێکى خۆى بە دیارى بدات بەو ژن ومێردە؟: ماڵپەڕی وەڵامەکان\nژنهێنان و خێزانپەروەردەى منداڵگەر ژن و مێردێک منداڵیان نەبێ دروستە کەسێک کە منداڵى زۆرە منداڵێکى خۆى بە دیارى بدات بەو ژن ومێردە؟\nگەر ژن و مێردێک منداڵیان نەبێ دروستە کەسێک کە منداڵى زۆرە منداڵێکى خۆى بە دیارى بدات بەو ژن ومێردە؟\nشێخ محمد بن إبراهيم رحمه الله دەفەرموێ :\nلەخۆگرتنی منداڵ یان به‌كوڕ كردن (تبني) دوو جۆرە:\nڕێگەپێدراو و ڕێگەپێنەدراو.\nسەبارەت بە جۆرى یەکەم : ئەوا بریتیە لەوەی منداڵەکە وەک منداڵی ڕاستەقینەی کەسەکە مامەڵەی لە گەڵدا بکرێت لە حوکمە شەرعیەکانیدا (وەکو ئەوەى ناسنامەکەى بکات بە ناوى خۆیەوە و بەناوى منداڵى ئەوکەسە بەخێوکەرە بانگ بکرێت و بناسرێت)، ئەمەیش ڕێگەپێدراو نیە، وقورئانی پیرۆز بەتاڵی کردۆتەوە، خوای گەورە دەفەرموێ: (و ما جعل أدعیاءكم أبناءكم) ئایەتی (٤)ی سورەتی الأحزاب.\nواته : ئه‌وانه‌ش كه ئێوه داوای به‌كوڕبوونیان ده‌كه‌ن و، به‌ناوی ئێوه‌وه بانگ ده‌كرێن، خوا نه‌یكردوونه‌ته كوڕی ئێوه‌و، به‌و قسه‌یه نابنه كوڕتان .\nوە سەبارەت بە جۆرى دووەم : رێگەپیدراوە و بەڵکو دەکرێت خوازراویش بێت، ئەویش بریتە لە جوان هەڵسوکەوت کردن لە گەڵ منداڵەکەدا وپەروەردەکردنی بە پەروردەکردنێکی ئاینی چاک ودروست، وئاراستەکردنی بەشێوەیەکی تەندروست ورێک، وفێرکردنی ئەو شتانەی سودی ئاین ودونیا تێدایە.\nبەڵام نابێت منداڵەکە بە هەموو کەسێک بدرێت بەڵکو دەبێت بدرێت بەکەسێک ناسراوبێت بە دەسپاکی ودینداری ورەوشت جوانی ، هەروەها دەبێت بەرژەوەندی منداڵەکە لەلای کەسی داواکار بێتەدی، ولە دانیشتوانی وەڵات بێت بەشێوەک منداڵەکە ناچار نەبێت بچێتە دەرەوە، چونکە لەوانیە لە داهاتودا بوونی لە دەرەوەی وڵات ببێتە هۆی خراپ بوونی ئاینەکەی، كەواتە ئەگەر هاتوو ئەو مەرجانە بەدی هاتن ئەوا خراپ نیە منداڵێکی دۆزراوەی ڕەچەڵەک نادیار بدرێت بەکەسێک بۆ ئەوەی بەخێوی بکات. خوای گەورە بتانپارێزێ.\nوە هەروەها زاناى پایەبەرز شێخ عبدالعزیز بن عبدالله بن باز رحمه الله لەم بارەیەوە فەرمویەتى :\nلەخۆگرتنی منداڵ (تبني) (كوڕێك يان كچێك بكه‌يته ناوى خۆته‌وه ) له ئيسلامدا دروست نييه ، هه‌موو مرۆڤێك نێر بێت يان مێ به‌ناوى باوكييه‌وه بانگ ده‌كرێت ، خواى گه‌وره فه‌رموويه‌تي : ((ادْعُوهُمْ لِآبَائِهِمْ هُوَ أَقْسَطُ عِندَ اللَّهِ فَإِن لَّمْ تَعْلَمُوا آبَاءهُمْ فَإِخْوَانُكُمْ فِي الدِّينِ وَمَوَالِيكُمْ)) الأحزاب -5-. واتە : ئه‌و به کوڕکراوانه به ناوی باوکیانه‌وه بانگیان بکه‌ن ئه‌وه ڕاستره به‌لای خواوه ئینجا ئه‌گه‌ر باوکیان نه‌ناسن (تا به ناویانه‌وه بانگیان بکه‌ن) ئه‌وانه برای ئایینی و دۆست و خۆشه‌ویستانن\nلەخۆگرتنی منداڵ (تبني) له سه‌رده‌مى نه‌فامييدا هه‌بووه ، زه‌يدى كوڕي حاريسه ڕه‌زاي خواي لێبيت ، به زه‌يدي كوڕي موحه‌ممه‌د بانگ ده‌كرا ، به‌ڵام دواي ئه‌وه‌ى كه خواى گه‌وره ئايه‌ته‌كه‌ى دابه‌زاند ئيتر به‌ناوى باوكييه‌وه بانگ كرا ، زه‌يدي كوڕى حاريسه .\nوه‌شه‌ريعه‌ت ئه‌وه‌ى سه‌پاند كه پێويسته هه‌ركه‌س به‌ناوى باوكييه‌وه بانگ بكرێت و نابێت كه‌س بكرێته كوڕى يه‌كێكي تر ، به‌ڵام په‌روه‌رده‌كردن هيچى تێدا نييه ، ئه‌گه‌ر منداڵى جگه له خۆيان په‌روه‌رده بكه‌ن و چاكه‌ى له‌گه‌ڵدا بكه‌ن ، به‌و مه‌رجه‌ى به‌ناو باوكييه‌وه بانگ بكرێت نه‌ك به‌ناوى ئه‌وه‌وه ئه‌وا هيچى تێدا نييه ، به‌ڵام ئه‌وه‌ى بوترێت كوڕى فڵانه كه‌س و كوڕى ئه‌و نه‌بێت ، ئه‌وابه هيچ شێوه‌يه‌ك نابێت .\nژمارەی ئەو شیر پێدانانە چەندە كە بەهۆیەوە منداڵ حەرام دەبێ لەو ئافرەتەی شیری پێداوە و هەروەها لەكەس و كارە نزیكەكانی ئافرەتەكەش ؟ حوکمى دانانى لەولەب لە نێو ڕەحمی ئافرەتدا چیە بۆ ڕێگرى کردن لە منداڵ؟ ئەگەر نەهێڵی منداڵت ببێ بە خواردنى حەبى مەنع ئەوا حەرامە ؟ ئایا واجبە منداڵی باڵغ نەبوو پەیوەست بكەیت بە نوێژی جەماعەتەوە؟ فەزڵی بەخێو کردن و چاک بوون لەگەڵ کچاندا\nسەردان: ٤,٥٦٢ بەش: پەروەردەى منداڵ\nپرسیاری دواترحوکمى کەسێ چیە کە خۆى بکوژێ؟ وە هۆکار و چارەسەرى خۆکوشتن چیە؟پرسیاری پێشتربۆچی لە نوێژى نیوەرۆ و عەسر ئیمام بە دەنگی نزم قورئان دەخوێنێت و له نوێژى عیشا و مەغریب و بەیانی بەدەنگی بەرز دەخوێنرێت؟


Kurdish » گه‌شتێكی زانستی بۆ به‌شداربووانی خولی راهێنانی کارمه‌ندانی هێڵی فریاکه‌وتنی منداڵ 116\nگه‌شتێكی زانستی بۆ به‌شداربووانی خولی راهێنانی کارمه‌ندانی هێڵی فریاکه‌وتنی منداڵ 116\nله ڕۆژی 27ی تشرینی یه‌كه‌م تا 30 تشرینی یه‌كه‌م منداڵپارێزی کوردستان گه‌شتێكی بۆ به‌شداربووانی خولی راهێنانی کارمه‌ندانی هێڵی فریاکه‌وتنی منداڵ 116 ی رێكخست بۆ عه‌ممانی پایته‌ختی ئوردن.\nسه‌نته‌ری مه‌لیكه رانیا بۆ خێزان و منداڵ(مركز ملكه رانیا للأسرة والطفل) له وڵاتی ئوردن كه خاوه‌نی (هێلی فریاكه‌وتنی منداڵ) بوون به‌خۆشحاڵیه‌وه پێشوازیه‌كی گه‌رمیان له‌شانده‌كه كردو به‌گوێره‌ی ئه‌و به‌رنامه‌ی له‌سه‌ری رێككه‌وتبوون كاره‌كان به‌باشی به‌ڕێوه‌چوو هه‌ر له‌بینینی هیڵه‌كه‌و باسكردنی چۆنیه‌تی به‌كارخستنی هێڵه‌كه كه ماوه‌ی پێنج ساڵه دامه‌زراوه.\nدواتر شانده‌كه سه‌ردانی دامه‌زراوه‌ی پاراستنی خێزانی(مۆسسه حمایه اڵاسره)ی كرد كه له‌لایه‌ن به‌ڕێوه‌به‌رو به‌رپرسی به‌شه‌كان و كارمه‌ندانه‌وه پێشوازیه‌كی زۆرگه‌رم له‌شانده‌كه كراو دیاری دامه‌زراوه‌كه به‌خشرا به شانده‌كه.\nئه‌م سه‌ردانه پاش ئه‌وه دێت که منداڵپاریزی کوردستان هاوكاری و هه‌مانگی و هه‌وڵی خۆی خسته‌كار بۆ به‌كارخستنی هێلی فریاكه‌وتنی منداڵ له پارێزگای سلێمانی هاوشێوه‌ی هێڵی فریاكه‌وتنی منداڵ له‌هه‌ولێر كه ژماره‌كه‌ی (116)یه و شاره‌زایه‌کی جیهانی هێڵی فریاکه‌وتنی منداڵی بانگهێشت کردو بۆ ماوه‌ی 9 ڕۆژ خولێکی شاره‌زابوونی به‌كارهێنانی ئه‌و هێله‌و وه‌رگرتنی په‌یوه‌نیه‌كان و هاوكاری كردنی منداڵان له‌رێگای هێله‌که‌وه‌ی بۆ کارمه‌ندانی هێڵی فریاکه‌وتنی سلێمانی و هه‌ولیر و دهۆک کرده‌وه و به‌پێویست زانرا به‌شداربوانی خوله‌كه سه‌ردانی ووڵاتێكی دراوسێ بكه‌ن به‌مه‌به‌ستی بینین و به‌سه‌ركردنه‌وه‌ی هێلی فریاكه‌وتنی منداڵ له‌م ووڵاته، بۆ ئه‌و مه‌به‌سته منداڵپارێزی كوردستان له‌سه‌ر خه‌رجی خۆی.\nبه‌خشینی خه‌نده‌یه‌ك بۆ سه‌ر لێوی ئه‌و منداڵانه‌ی كه قوربانی شه‌ڕن\nسه‌نته‌ری چالاکی گه‌نجانی سلێمانی / به‌شی وه‌رزش نمایشێکی وه‌رزشی بۆ خانمان ڕێکخست


پێوەندی نەوت و دولاری ئەمریکی -\n٢٨ سیپتەمبەری ٢٠٢١\nئەم بابەتە لە سەر چوونە سەرەوەی نرخی نەوت لەم ڕۆژانەدا نوسراوە\nبۆ دەستپێکی بابەتەکە پێویستە ئاماژە بە خاڵێکی گرنگی ئابووری بکرێت. لە ئابووری جیهانیدا، نرخی دوو شت لە نرخی شت و مەکی دیکە گرنگتر و ئەساسی ترن. ئەم دوو شتە یەکەمیان نرخی پوڵە و دووهەمیان نرخی نەوتە وەک سەرچاوەی وزە.\nلەوانەیە کەسێک پرسیار بکات نرخی پوڵ چیە؟ نرخی پوڵ بەهرەی بانکیە. دیارە بەهرەی بانکی جۆر بە جۆری هەیە. لێرەدا مەبەست بەهرەی بانکیەکە کە بۆ سەرمایەگوزاری دریژماوە بە کار دەهێنرێت. بۆ هەڵسەنگاندنی ئابووری لە ئاستێکی جیهانیدا چاو کردن لەم دوو نرخە زۆر زۆر پێویستە. سەرچاوەی چوونە سەر وخواری بەهرەی بانکی درێژ ماوە دو شتە.\nیەکەمیان: سەرمایەگوزاریە و دووهەمیان پەسەنداز کردنە لە ئاستی جیهانیدا. ئەگەر خەڵک کەمتر خەرج بکەن و زۆرتر پەسەنداز بکەن، یان بە واتایەکی تر، زۆرتر پەسەنداز بکرێت و کەمتر سەرمایەگوزاری بکرێت، پارەیەکی زیاتر لە بانکەکاندا دەمێنێتەوە. بەم بۆنەوە بەهرەی بانکی لە ئاستی جیهانیدا دەچێتە خوارەوە. ئەمە بەم شێوە ئەچێتە پێش تاکو ڕێژەی سەرمایەگوزاری گەشە دەکات و دەچێتە سەرەوەی ڕێژەی پارەیەک وا پەسەنداز کراوە. ئەم جار پارە (پوڵ) لە بانکەکاندا کەم دەکات و بەهرەی بانکی بۆ سەرمایەگوزاری درێژماوە دەچێتە سەر. ئەمە لە بابەت چۆنیەتی هاتوچۆی بەهرەی بانکیەوە.\nدوهەمیان: لە بابەت نرخی نەوتەوە دەبێ ئاماژە بەوە بکەم کە جیهان بە گشتی پێویستی بە سەد تاکو سەد و دە ملیۆن بەرمیل (بۆشکە) نەوت لە ڕۆژێکدا هەیە. نەوت سەرچاوەی ئەسڵی وزە بە حەساب دێت و بە بێ نەوت بەرهم هێنان تووشی کێشەی گەورە دەبێت.\nئەگەر لە ئابووری جیهانیدا چاوەڕوان بکرێت کە بەرەو باشی دەڕوات یان چاوەڕوان بکرێت کە بەرهەم هێنانی نەوت بە هۆی شەڕ یان کێشە لە نێوان وڵاتانی بەرهەمهێنەری نەوتدا بەرەو کەمی دەڕوات، نرخی نەوت دەچێتە سەروە. ئەمە ئاشکرایە کە ئەگەر ئەمانە بە پێچەوانە بن، نرخی نەوت دەچێتە خوارەوە. نرخی نەوت جیا لەم خاڵە گرنگە، لە گەڵ چوونە سەرەوەی بەهای دولاری ئەمریکی پێوەندیەکی چڕ و پڕی هەیە، بەم جۆرە کە؛ ئەگەر دولاری ئەمریکی بچێتە سەر نرخی نەوت دادەبەزێت. ئەگەر دولاری ئەمریکی بچێتە خوار نرخی نەوت دەچێتە سەر.\nلەوانەیە کەسێک پرسیار بکات بۆچی وایە؟ ئەمە دەگەڕێتەوە بۆ پێگەی دولاری ئەمریکی لە ئابوری جیهاندا. کاتێک ئابوری جیهانی بەرەو خراپی دەڕوات خەڵک دەگەڕێن بۆ جێگای ئەمن پارەکەیان لەوێدا دابنێن. ئەم خەڵکە یان تەڵا (زێڕ) دەکڕن یان ئەوراقی قەرزەی بەهاداری دەوڵەتی ئەمریکی دەکڕن. سەندنی ئەوراقی قەرزەی بەهاداری دەوڵەتی ئەمریکا، دولاری ئەمریکی پێویستە. ئەگەر ئەم داخوازە بۆ دولاری ئەمریکی ڕو بدات، قیمەتی دولاری ئەمریکی دەچێتە سەر. چونەسەری نرخی دولاری ئەمریکی بەم تەفسیرە مانای ئەوەیە کە ئاوبووری جیهان بەرەو خراپی دەڕوات. ئابووری جیهانی بەرەو خراپی بڕوات پێویستی کەمترە بە نەوت و نرخی نەوت دەچێتە خوارەوە. لێرە بە ڕۆشنی دەر دەکەوێت کە نرخی نەوت و نرخی دولاری ئەمریکی لە دوو جەهەتی موخالیفی یەک دەچنە پێش. لە بیرمان بمێنێتەوە هەر کاتێت:\n١- نرخی دولاری ئەمریکی دەچێتە سەر، نیشانەی ئەوەیە کە ئابوری جیهانی بەرەو خراپی دەڕوات. خەڵک دەیانەوەێت ئەوراقی قەرزەی دوڵەتی ئەمریکا بکڕن\n٢- چونە سەری نرخی دولاری ئەمریکی یانێ بە خراپە چوونی ئابووری جیهانی و پێویستی کەمتر بە نەوت.\n٣- کاتێک پێویستی کەمتر بە نەوت بێت نرخی نەوت دەچێتە خوارەوە.\nئەگەر هەمو ئەم خاڵانەی باسمان کرد لە بەر چاو بگرین، لە ئابوری جیهانیدا، نرخی نەوت و نرخی پوڵ گرنگترین نرخەکانن. هەر دوو نرخ لە گەڵ یەکتردا دەبێت بەم خاڵانەی خوارەوە ئاماژەی بکرێت.\n١- ئەگەر نرخی نەوت و نرخی پوڵ هەردوکیان لە خوارەوە بن، ئەمە پیشان دەدات کە ئابوری جیهانی لە گەشەدا نیە و لە دابەزینی ئابوریدایە.\n٢- ئەگەر نرخی نەوت و نرخی پوڵ هەردوکیان لە سەروە بن، ئابوری جیهانی لە قەیرانێکدایە کە پێی دەکوترێت قەیرانی استاگفلیشن. (Stagflation) ئەم قەیرانە زۆر ماڵ وێران کەرە. کەرتی ئابوری جیهان لە حەفتاکانی سەدەی بیستەمدا تووشی ئەم قەیرانە هات کە دواتر بو بە هۆی هاتنە سەر کاری نئولیبرالیسمی خانمی تاچێڕ و ئاغای ڕیگان.\n٣- ئەگەر نرخی دانەیەک لەم دووانە لە سەرەوە بێت و دانەکەی دیکەیان لە خوارەوە بێت، ئابووری جیهانی مایە باش دێتەوە و کێشەی زۆر دروست نابێت.\nئێستا ئەگەر بمانهەوێت بە لە بەرچاو گرتنی خاڵەکانی سەرەوە ئابووری ئەوڕۆی جیهان هەڵبسەنگێنین، ئەمە ڕۆشنە کە بواری ئابووری جیهانی هەرچەن بە گیروگرفتی زۆرەوە بەرەو دونیای دوای کرۆنا دەچێتە پێش. دونیای دوای کرۆنا، ئەگەر نەوعی تازەی پەیدا نەبێت، مانای گەڕانەوە بۆ ئابووریەکی ئاساییە کە لە وێدا ئابووری خەوتوو بە بۆنەی کرۆناوە گەشە ئەکات و پێویستی بە نەوتی زۆرتر هەیە. ئەمە خاڵی گرنگە بەڵام چەن ئەگەری تێدایە.\nخاڵێکی دیکە جیا لەم خاڵەی سەرەوە، ئەمەیە کە ئێمە بەرەو زستان دەڕۆین. ئەمەیش لە سەر داخوازی زیاتر بۆ نەوت لە داهاتوی نزیکدا کاریگەری هەیە.\nدوایین خاڵ ئەمەیە کە لە زۆر شوێن کەمبوونی گاز پەیدا بوە. ئەگەر ئەمە ڕێگە چارەیەکی بۆ نەدۆزرێتەوە مەجبور لە جێگرەکەی کە نەوتە، کەڵک وەر بگیرێت کە ئەمە نرخی نەوت دەباتە سەرەوە.\nPrevious وانەی ئەفغانستان\nNext توێژینەوە تازەکان و دەرەنجامەکانیان؛ ڕیشەی ناڕەزایەتییەکانی بەفرانباری ٩٦ چی بوون؟


مه‌کۆکانی گلێنه سەرنج و بۆچوونەکانتان. (په‌ڕه 1) - ناساندنی ماڵپه‌ڕ / دانانی به‌سته‌ر - مەکۆکانی وێبچن\nمه‌کۆکانی گلێنه سەرنج و بۆچوونەکانتان.\nمەکۆکانی وێبچن » ناساندنی ماڵپه‌ڕ / دانانی به‌سته‌ر » مه‌کۆکانی گلێنه سەرنج و بۆچوونەکانتان.\n1 بابه‌ته‌كانی DLVin 2016-05-17 12:32:25\nبابه‌ت: مه‌کۆکانی گلێنه سەرنج و بۆچوونەکانتان.\nئێمه وه‌ك و ده‌سته‌ی به‌ڕیوبه‌رانی مه‌کۆکانی گلێنه سه‌ره‌تا ڕیزو خۆشه‌ویستیمان هه‌یه بۆ ئێوه‌ی ئازیزو خۆشه‌ویست ...\nهاوڕییان خوشك و برایان ئێمه هه‌ستاوین به كردنه‌وه‌ی یانه‌یه‌ك بۆ ئێوه‌ی ئازیز و خۆشه‌ویست یانه‌كه‌ی ئێمه دووره له سیاسه‌ت و تاكه كه‌سییه ئامانجان به‌ره‌و پێش چوونی ته‌كنه‌لۆژیاو زانستی كۆمپیوته‌ره‌و وێب داڕشتن و دیزاین و هه‌موو بوارێكی تری ڕۆژانه‌ی ژیان\nجگه له ته‌كنه‌لۆژیا هه‌موو به‌شێكی هونه‌ری پیاوان و ژنان و منداڵان لێره په‌ره به‌هه‌موو توێژه‌كان دراوه ئێره ماڵیكی بچووكه كه هه‌موو هاوڕییان كۆ ده‌كاته‌وه و زانیاری ده‌گۆڕنه‌وه\nئێمه‌ش ئه‌مانه‌وێت زیاتر په‌ره به یانه‌كه‌مان بده‌ین\nئه‌وه‌ی له‌سه‌ر ئێوه‌یه خۆتۆماركردنتانه‌و خزمه‌ت كردنی كورده ئێمه خزمه‌ت ده‌كه‌ین\nئێوه‌ش ئه‌توانن خۆشترین سات به‌سه‌ر به‌رن له‌گه‌ڵ ئێمه\nبه‌هیوای خۆتۆماركردنتان چاوه‌ڕیتانین\nبنکه‌ی بارکردنی گلێنه\n2 وه‌ڵامه‌كانی kurdm84 2016-05-17 22:38:09\nوه‌ڵام: مه‌کۆکانی گلێنه سەرنج و بۆچوونەکانتان.\nیانه‌كه‌ی ئێمه دووره له سیاسه‌ت\nبه‌ڵام هه‌واڵى سیاسیتان بڵاو كردۆته‌وه ؟\nكاتێك ماڵپه‌رێك و مه‌كۆیه‌ك دووباره بێت و زۆرترین به‌شى تیابێت و ته‌نها ٣ بۆ ٤ كه‌س به‌ڕێوه‌ى به‌رن ئه‌وا سه‌ركه‌وتوو نابێت\nچونكه ئه‌وه‌ى له ماڵپه‌ره‌كه‌ى تۆ هه‌یه له زۆرى تریش هه‌یه , خه‌ڵكى ده‌بێت پێش هه‌ر هه‌نگاوێك پیلان و به‌رنامه‌ى هه‌بێت و به‌دواى نوێكاریدا بگه‌ڕییت\nبه‌لام له ٢٠١٦ ئێوه هه‌مان شتان دووباره كردۆته‌وه\nكه ماڵپه‌ره‌كه‌تان ده‌كه‌یته‌وه شێوه‌یه‌كى جوانى هه‌یه به‌لام ئه‌وه‌ى Like Page كه دێت ئه‌وه بێزاركه‌ره\nمه‌كۆكه‌تان ستایله‌كه‌ى ناشرینه و به‌شى زۆر و بۆرى تێدایه\nئه‌گه‌ر ده‌ته‌وێت ماڵپه‌رێكى سه‌ركه‌وتوت هه‌بێت و به‌رده‌وام بێت وه‌ك وێبچین ته‌رخانى بكه به بوارێت كه خۆت شاره‌زایى تێدا هه‌یه و ده‌ته‌وێت باشتریش بیت به‌لام دووباره نه‌بێت\nبۆ نمونه تایبه‌تى بكه به ئه‌ندرۆید كه دونیایه‌ك به‌ش له خۆى ده‌گرێت هه‌ر له پرۆگرامین و به‌رنامه و زۆر شتى تر\nیاخود بیكه به پرۆگرامین له زمانێك كه ماڵپه‌رى كوردى كه‌م هه‌یه بۆ ئه‌م بواره\nنه‌ك كێشه‌ى كۆمه‌ڵایه‌تى و هاوڕێ گرتن و نان خواردن\n3 وه‌ڵامه‌كانی DLVin 2016-05-18 19:16:36\nسوباس براكةم زؤر خؤشحالم بةوةى كةوا راو بؤجونةكانت زؤر تةواون و لة شوينى خؤين بزيت بةقوربان اشاالله ئةوةى وتت جيبةجيى ئةكةم\n4 وه‌ڵامه‌كانی world 2016-05-18 20:20:34\nته‌نها سه‌ركه‌وتنى مه‌كۆ كورديه‌كان له ئێستادا به‌رده‌واميه ئه‌گه‌ر چى جوان بێ يان هه‌رشتێك تر بێت\nبۆيه ده‌بێت چاوه‌رێ بكه‌ين ئاخۆ دێژه‌ى ده‌دات ويا حه‌زێكه و برايه‌وه به هيواى به‌رده‌وامى\n5 وه‌ڵامه‌كانی wp-kurdish 2016-05-30 10:28:35\n6 وه‌ڵامه‌كانی Broosk 2016-07-05 19:18:31\nمن پێت بڵێم بەدڵم نییە چی ئەگۆڕی؟ تەفاسیلێم هەبێت بڵێین ناشرینە چی ئەکەیت؟ تێمپڵەیتێکی ڕووت و قووتە بەکارتهێناوە خۆت لێی نازانیت. پێت بڵێم چی نازانم. ناوی دیزاینەرەکەیمان بەرێ ئەگەر شتێ هەبوو بەو بڵێین.\nئێرە شوێنی ڕیکلام نییە. ئێرە شوێنی پاڵپشتی تەکنیکییە. ناوەڕۆکی ماڵپەرەکەت بە پوولێ.\nکە بەستەر ماڵپەرەکەت دادەنێیت، لەئێمە وایە دەتەوێت بەدیوێکی تەکنیکیدا لێی بنواڕین. بەڵام تۆخۆت لە دیوە تەکنیکییەکەی نازانیت، چیت پێ بڵێین؟\n7 وه‌ڵامه‌كانی kurdhostia 2016-07-06 16:55:29 (دەستکاری کراوە: kurdhostia 2016-07-06 16:56:22)\nدیزاینی ماڵپەڕەکە (قاڵبەکەت) Full size بکە جوان ترە. با Boxed نەبێ. Boxed جوان نیە. ڕەنگی باکگراوند بگۆڕە بۆ هەر ئەبێ هەمووی ڕەش بێت؟ خۆ ماڵپەڕی هاک نیە.


بە مەبەستی سەرەخۆشیكردن\nجێگری سەرۆكی پەرلەمان سەردانی كونسوڵگەری ئێران لە هەولێر دەكات\n10/01/2017 09:48:00 ص\nبە مەبەستی سەرەخۆشیكردن بە بۆنەی كۆچی دوایی ئایەتولڵا هاشمی رەفسەنجانی سەرۆكی ئەنجومەنی دیاریكردنی بەرژەوەندییەكانی ئێران و سەرۆكی پێشووتری ئەنجومەنی شوورای ئیسلامی ئێران، ئەمڕۆ سێشەممە 10/1/2017 دكتۆر جەعفەر ئیبراهیم ئێمینكی جێگری سەرۆكی پەرلەمانی كوردستان بە سەرۆكایەتی شاندێك لە ئەندامانی پەرلەمان لە فراكسیۆنە جیاجیاكان، سەردانی بارەگای كونسوڵگەری گشتیی كۆماری ئیسلامیی ئیران لە هەولێر كرد و لە لایەن كونسوڵ و كاربەدەستانی كونسوڵگەرییەكە پێشوازیكران.\nجێگری سەرۆكی پەرلەمان بەناوی پەرلەمانی كوردستانەوە و لە رێگەی كونسوڵی ئێرانەوە سەرەخۆشی لە خانەوادەی خوالێخۆشبوو و رابەری كۆماری ئیسلامیی ئێران و گەل و حكوومەت و ئەندامانی ئەنجومەنی شوورای ئیسلامی ئێران كرد و رایگەیاند كە كۆچی دوایی سیاسەتمەدار ئایەتولڵا هاشمی رەفسەنجانی خەسارەتێكی گەورەبوو بۆ رێرەوی سیاسی لە كۆماری ئیسلامیی ئێران و ناوچەكە بە گشتی و داوای لە خوای گەورە كرد بە بەهەشتی بەرینی خۆی شادبكات.\nلە لایەن خۆشیەوە كونسوڵی كۆماری ئیسلامیی ئێران لە هەولێر سوپاسی جێگری سەرۆكی پەرلەمانی كوردستان و ئەندامانی پەرلەمانی كرد بۆ دەربڕینی هاوخەمی خۆیان بەم بۆنە غەمناكەوە و ئاماژەی بە رۆڵ و كاری سیاسی خوالێخۆشبوو كرد لە ناوخۆی و دەرەوەی ئێران .


لانیكەم پێنج كەس گیانیانلەدەستداوە و 10ی تریش برینداربونفڕۆكە جەنگییەكانی توركیا بۆردومانی نەخۆشخانەیەك دەكەن\nلانیكەم پێنج كەس گیانیانلەدەستداوە و 10ی تریش برینداربون\nفڕۆكە جەنگییەكانی توركیا بۆردومانی نەخۆشخانەیەك دەكەن\nلانیكەم پێنج كەس لە بۆردومانێكی فڕۆكە جەنگییەكانی توركیا بۆ سەر نەخۆشخانەیەكی قەزای شنگال گیانیانلەدەستدا و 10ی تریش برینداربون. لە نێویاندا منداڵ هەیە.\nبەچاوی خۆم شەش كەسم ژمارد كە گیانیانلەدەستدابوو، لە نێویاندا خەڵكی مەدەنی\nبەپێی وێنەكان كە دەست (كەركوك ناو) كەوتون، نەخۆشخانەكە لەگەڵ زەوییدا تەخت بووە، هێشتا نازانرێت لەكاتی روداوەكەدا چەند كەس لەناویدا بون.\nچۆن دەکرێت پێش سەردانەکە و دوای سەردانەكەش وڵاتێكی دراوسێ بۆردومانمان بكات لەكاتێكدا سەرۆك وەزیرانیش لەوێیە


ڕێبه‌ری گروپێكی چه‌كداری له شه‌ڕوپێكدادانه‌كه‌ی نزیك شاری نه‌جه‌ف ده‌كوژرێت\nكاربه‌ده‌ستانی عێراقی ده‌ڵێن ڕێبه‌ری گروپێكی ئیسلامی كه پیلانی بۆ كوشتنی ڕێبه‌رێكی ئاینی باڵای شیعه ئاینزاكان داڕشتبوو، له میانه‌ی شه‌ڕوپێكدادانێكدا له نزیك شاری نه‌جه‌فی پیرۆز له ڕۆژی یه‌كشه‌ممه‌دا كوژراوه.\nكاربه‌ده‌ستان ده‌ڵێن ئه‌و كابرایه ڕێبه‌رایه‌تی گروپی سه‌ربازانی به‌هه‌شتی كردووه كه به نیازبوون ڕۆژی دووشه‌ممه و له میانه‌ی ڕێوڕه‌سمی عاشورای شیعه ئاینزاكان، ئه‌و ڕێبه‌ره ئاینی‌یه باڵایه بكوژن.\nئه‌ندامانی ئه‌و گروپه تێكه‌ڵن و له موسوڵمانی شیعه و سونه ئاینزا پێكهاتوون. سه‌ركرده‌كه‌شیان ڕایگه‌یاندووه كه‌وا له نه‌وه‌ی پێغه‌مبه‌ری موسوڵمانان بێت و ڕێكخراوه‌كه‌ی هیوای وابووه مه‌هدی بگه‌ڕێته‌وه كه كه‌سایه‌تیه‌كه له نێو ئیسلامدا چاوه‌ڕوانی گه‌ڕانه‌وه‌ی ده‌كرێت.\nهێزه‌كانی عێراقیش ڕۆژی یه‌كشه‌ممه به پشتیوانی تانك و زرێپۆش و فڕۆكه‌ی جه‌نگی ئه‌مه‌ریكی‌یه‌وه هێرشیان كرده سه‌ر ئه‌و گروپه. ووته‌بێژێكی عێراقی موحه‌ممه‌د ئه‌لعه‌سكه‌ری گوتویه‌تی له میانه‌ی ئه‌و شه‌ڕوپێكدادانه‌دا به لایه‌نی كه‌مه‌وه 200 چه‌كدار كوژراون. زیاتر له 100 كه‌سیش ده‌ستگیركراون. پێشتریش كاربه‌ده‌ستان ڕایانگه‌یاندبوو كه‌وا 300 چه‌كدارییان كوشتووه.\nله لایه‌كی دیكه، پۆلیسی عێراقی گوتویه‌تی ته‌قینه‌وه‌كانی ڕۆژی دووشه‌ممه له به‌غدا بۆته هۆی كوشتنی به لایه‌نی كه‌مه‌وه 5 كه‌س و به‌هۆی هێرشێكی خۆمپاره‌یشه‌وه له باشوری شاری به‌غدا به لایه‌نی كه‌مه‌وه 10 كه‌سی تر كوژراون.


ڕاوێژی نوێنەری تایبەتیی «پوتین» لەگەڵ «بەشار ئەسەد» - SAHAR KURDISH (Sorani)\nته‌مووز 27, 2021 07:25 Asia/Tehran\n«ئلێکساندێر لاڤرێنتیف» نوێنەری تایبەتیی «ڤلادیمیر پوتین» سەرۆک کۆماری ڕووسیا بۆ کاروباری سووریا لەگەڵ «بەشار ئەسەد» سەرۆک کۆماری سووریا دیدارووتووێژی کرد.\nبە پێی ڕاپۆرتی ھەواڵدەریی فارس «لاڤرێنتیف» و«بەشار ئەسەد» لە دیدارەکەیاندا سەبارەت بە ھەوڵە ھاوبەشەکان و ڕەوتی ھاوکاریی دوو قۆڵیی نێوان سووریاو ڕووسیا پەیوەست بە دۆسیەی گەڕانەوەی ئاوارەکانی سووری بیروڕایان گۆڕییەوە.\nھەروەھا ھەردووک لایان لە سەر ڕەزامەندیی خۆیان لە پێشکەوتنە مسۆگەرکراوەکان لە بارەی گەڕانەوەی پەناخوازانی سووری لە ئەنجامی ھەوڵە ھاوبەشەکانیان جەختیان کردەوەو ستایشی ئەو کۆبوونەوە ھاوبەشانەیان کرد کە لە ئاراستەی بەدواداچوونی چالاکیی کۆنفرانسی نێونەتەوەیی گەڕانەوەی پەناخوازو ئاوارەکانی سووری لە دیمەشق دا بەڕێوە برا.\n«بەشار ئەسەد» لەو دیدارەدا جەختی لەوەش کردەوە کە، سووریا بە بنیاتنانەوەی ئەو ژێرخانانەی وا لە لایەن تاقمە تیرۆریستەکانەوە کاول کراون، لە ئێستادا بووەتە ھۆی گەڕانەوەی سەقام و ئاسایشت بۆ ناوچە ڕزگار کراوەکان و خێرا بوونەوەی ڕەوتی ئاشتی کە دیارە خۆی لە خۆی دا دەستەبەری گەڕانەوەی ھێمنی ئاوارەو پەناخوازان بۆ سەر ماڵ و حاڵی خۆیان دەکات و بە بەردەوامیش ھەوڵ بۆ گەڕانەوەی ئەم ئاوارەگەلە بۆ سەر گوندوشارەکانیان دەدرێت.\n«ئلێکساندێر لاڤرێنتیف» نوێنەری تایبەتیی سەرۆک کۆماری ڕووسیا بۆ کاروباری سووریاش ھەر لە دیدارەکەدا وتی: دڵنیایە بە سەرنجدانی ئەو ھەنگاوە کاریگەرانەی کە دەوڵەتی سووریا بۆ خۆش کردنی بەستێنێکی لەبار بەمەبەستی گەڕانەوەی ئاوارەکانی سووری ھەڵیگرتوون ، ھەردووک لای ڕووسی و سووری لەم پەیوەندییەدا بە دەرەنجامێکی گونجاو دەگەن.\nوتیشی: مۆسکۆ ئامادەیە ھەتا بۆ چارەسەریی ئەو لەمپەروگرفتانەی کە لەوانەیە ڕێگر بێت لە بەردەم گەڕانەوەی ئاوارەکان یارمەتیی سووریا بدات.


Basnews 01/10/2020 - 21:59 كوردستان\nئەمشەوی پێنجشەممە سەرۆك مەسعود بارزانی بۆ كۆچی دوایی بابا شێخ سەرۆكی ڕۆحانیی ئایینی ئێزدی، پەیامێكی سەرەخۆشی بڵاو كردەوە.\nلە پەیامەكەی سەرۆك بارزانیدا هاتووە "بەناوی خودای بەخشندە و میهرەبان، بە داخێكی زۆرەوە ئێوارەی ڕۆژی پێنجشەممە 1ـی 10ـی 2020 كەسایەتیی ئایینی و سەرۆكی ڕۆحانیی ئایینی ئێزدی شێخ خرتۆ حاجی ئیسماعیل (بابا شێخ) لە شاری هەولێر كۆچی دوایی كرد".\nسەرۆك بارزانی لە پەیامەكەیدا دەڵێ "بابا شێخ كەسایەتییەكی ئایینی دیار و نیشتیمانپەروەری كوردی ئێزدی بوو كە لە هەموو بارودۆخێكدا هۆكاری خێرخوازی و چارەسەركردنی كێشەكان بووە لەناو خوشك و برا ئێزدییەكانمان و بۆ بڵاوكردنەوەی تەبایی و پێكەوەژیان درێخی نەكردووە. لە هەمان كاتیشدا بابە شێخ هێمایەكی ئایینی و مەعنەوی بووە و بە تایبەتیش لە بارودۆخی ئێستادا لەدەستدانی خەسارەتێكی گەورەیە".\nلە كۆتایی پەیامەكەی سەرۆك مەسعود بارزانیدا هاتووە "سەرەخۆشی خۆم ئاراستەی میر حازم تەحسین بەگ میری ئێزدیان و ئەنجوومەنی ڕۆحانیی ئایینیی ئێزدی و پیاوانی ئایینی ئێزدی و خانەوادە و كەسوكاری بابا شێخ و تەواوی خوشك و برایانی ئێزدی لە كوردستان و هەموو جیهان دەكەم و خۆم بە هاوبەشی خەمیان دەزانم. لە خودای گەورە داواكارم ڕۆحی باب شێخ بخاتە بەر ڕەحمەت و دلۆڤانیی خۆی و سەبر و ئارامی بە هەموو لایەك ببەخشێت".


بگەڕێ بە ناو 610207 هەواڵ و بابەتدا، لە زیاتر لە 43 سەرچاوەوە.\nلە گوندێکی هەولێر لە شەڕی نێوان دوو بنەماڵەدا چوار کەس کوژران\nلە ئەنجامی شەڕی نێوان دوو بنەماڵە لە گوندی کەوڕەنی سەربە پارێزگای هەولێر چوار کەس کوژران.\nلەم پارێزگایەی کوردستان هەڵمەتێکی نوێ بۆ کۆنتڕۆڵکردنی پەتای تای خوێنبەربوون دەستی پێکرد\nقائیقامیەتی قەزای کەرکوک رایگەیاند، هەڵمەتێکی نوێیان بە ئامانجی کۆنتڕۆڵکردنی پەتای تای خوێنبەربوونیان دەستپێکردووە. دەشڵێت، "رێکاری یاسایی بەرامبەر ئەو گۆشتفرۆشانە دەگیرێتە بەر کە نرخی گۆشت گران دەکەن".


نادال ریكۆردێكی ناوازە تۆمار دەکات – Knwe.org\nسەرەکی » وەرزش » نادال ریكۆردێكی ناوازە تۆمار دەکات\nرافا نەداڵی ئەستێرەی تێنسی سەرزەوی بە پارێزگاری كردن لە پلەی دووەمی ریزبەندی یاریزانانی تێنسی سەرزەوی ریكۆردێكی ناوازەی نووسییەوە كە بووە یەكەم یاریزان لە مێژوودا 800 هەفتە لەسەریەك لەنێو ریزبەندی باشترین 10 یاریزاندا بێت كە دەكاتە 15 ساڵ.\nنادال لەماوەی رابردوو بەدیاری كراوی مانگی تشرینی دووەمی ساڵی رابردوو ریكۆردی جیمی كۆنۆرزی شكاند كە 789 هەفتە لەسەریەك لە نێو ریزبەندی باشترین 10 یاریزاندابووە.\nنادال بۆ یەكەم جار مانگی نیسانی 2005 چووەتە نێو ریزبەندی باشترین 10 یاریزان، ئەمەش ماوەیەكی كەم پێش بردنەوەی یەكەم نازناوی رۆلان گارۆس.\nسەرەڕای ئەوەی ریكۆردەش ناداڵی 34 پێویستی بەدوو ساڵ و شەش مانگی تر هەیە بۆ ئەوەی ریكۆردی رۆجێر فێدرەر بشكێنێت كە 931 هەفتە لەنێو ریزبەندی باشترین 10 یاریزان دابووە، بۆ شكاندنی ئەم ریكۆردەش ناداڵ پێویستی بەوە هەیە نزیكەی سێ ساڵی تر لەنێو ریزبەندی باشترین 10 یاریزاندا بێت و فێدرەریش لەنێو ریزبەندیەكە بچێتە دەرەوە.